qundao/data-zh-poetry huggingface dataset:
赠王周士诸公
作者：吕本中
朝代：宋

空房夜气清，落月傍檐明。念我平生友，相望隔荒城。我老未厌书，破窗犹短檠。君亦不奈闲，默坐数残更。共结香火社，同寻文字盟。王子潮州来，一笑冠攲倾。午饭展僧钵，村醪倾客瓶。相逢但谈道，绝口不论兵。未免俗眼笑，屡遭时辈轻。人生各有趣，小大俱有程。譬彼涧底松，难伴池中萍。云鹏与斥鴳，已矣两忘情。一洗瘴海耳，此言君可听。
赠王周士诸公
作者：吕本中
朝代：宋

空房夜气清，落月傍檐明。
念我平生友，相望隔荒城。
我老未厌书，破窗犹短檠。
君亦不奈闲，黙坐数残更。
共结香火社，同寻文字盟。
王子潮州来，一笑冠欹倾。
午饭展僧钵，村醪倾客瓶。
相逢但谈道，绝口不论兵。
未免俗眼笑，屡遭时辈轻。
人生各有趣，小大俱有程。
譬彼涧底松，难伴池中萍。
云鹏与斥鷃，已矣两忘情。
一洗瘴海耳，此言君可听。
赠珪公杲公四首·其一
作者：吕本中
朝代：宋

北归住江西，尘事日窘束。
两公时踵门，高谊已绝俗。
空房拥残火，更许相就宿。
不嫌寒无氊，肯厌饭脱粟。
赠珪公杲公四首·其三
作者：吕本中
朝代：宋

杲固昔所熟，珪亦旧闻名。
江西一聚首，遂寛南去程。
扫除文字习，追寻香火盟。
期君向此道，隐若一长城。
赠珪公杲公四首·其二
作者：吕本中
朝代：宋

杲公玉壶冰，所至自清净。
珪公出林鹤，肯与鸡骛竞。
吾穷得两公，颇觉意气盛。
未能出艰危，犹足起衰病。
赠珪公杲公四首·其四
作者：吕本中
朝代：宋
体裁：古风

堂头老居士，我识盖自早。声名从少年，闭户今却扫。公能为少留，尚可慰枯槁。欲知主人贤，但看此二老。
赠益谦兄弟
作者：吕本中
朝代：宋

范郎走微官，清固不绝俗。
家常四壁立，腹有万卷读。
迩来所为文，深若泉万斛。
纡余风过水，宛转虫注木。
诸弟况可人，不但好眉目。
丹穴固出凤，蓝田自宜玉。
行扛九鼎重，顿使一世伏。
圣朝急用士，如子尚穷独。
乃知德在躬，不必富润屋。
我病拙文词，笔钝如髮秃。
时逢子兄弟，未语心已足。
长空绝纤埃，何处着鳬鹜。
朝来秋气清，伫看飞鸿鹄。
赠益谦兄弟
作者：吕本中
朝代：宋

范郎走微官，清固不绝俗。家常四壁立，腹有万卷读。迩来所为文，深若泉万斛。纡馀风过水，宛转虫注木。诸弟况可人，不但好眉目。丹穴固出凤，蓝田自宜玉。行扛九鼎重，顿使一世伏。圣朝急用士，如子尚穷独。乃知德在躬，不必富润屋。我病拙文词，笔钝如发秃。时逢子兄弟，未语心已足。长空绝纤埃，何处著凫鹜。朝来秋气清，伫看飞鸿鹄。
赠眼医张子骥郎中
作者：吕本中
朝代：宋

人生所有疾，万种皆眼病。由眼不得明，故视有不正。指白以为黑，远迩皆未定。如何少医膜，遂失本来性。今君有妙手，与世脱机阱。病虽有多端，但以一理胜。不须望奇功，药病自相应。吾观世间物，唯眼为至净。不容著纤毫，况复计少剩。自古大医王，其治有捷径。不能添汝明，但要除此症。镜有尘则昏，尘本不在镜。尘去镜自明，岂必与物竞。皎洁玉壶冰，澄澈秋月瑩。坦然望长途，欲往不待倩。其说甚易知，在汝听不听。请君明其然，说法我已竟。
赠眼医张子骥郎中
作者：吕本中
朝代：宋
体裁：古风

人生所有疾，万种皆眼病。由眼不得明，故视有不正。指白以为黑，远迩皆未定。如何少医膜，遂失本来性。今君有妙手，与世脱机阱。病虽有多端，但以一理胜。不须望奇功，药病自相应。吾观世间物，唯眼为至净。不容著纤毫，况复计少剩。自古大医王，其治有捷径。不能添汝明，但要除此症。镜有尘则昏，尘本不在镜。尘去镜自明，岂必与物竞。皎洁玉壶冰，澄澈秋月莹。坦然望长途，欲往不待倩。其说甚易知，在汝听不听。请君明其然，说法我已竟。
赠眼医张子骥郎中
作者：吕本中
朝代：宋

人生所有疾，万种皆眼病。
由眼不得明，故视有不正。
指白以为黒，远迩皆未定。
如何少医膜，遂失本来性。
今君有妙手，与世脱机穽。
病虽有多端，但以一理胜。
不须望奇功，药病自相应。
吾观世间物，唯眼为至净。
不容着纤毫，况復计少剩。
自古大医王，其治有捷径。
不能添汝明，但要除此症。
镜有尘则昏，尘本不在镜。
尘去镜自明，岂必与物竞。
皎洁玉壶冰，澄澈秋月莹。
坦然望长途，欲往不待倩。
其说甚易知，在汝听不听。
请君明其然，说法我已竟。
赠童尧询蔡楠谢敏行
作者：吕本中
朝代：宋

七年避胡尘，无复少年事。适从岭外归，眼病不识字。尚幸戎马间，得见此数士。蔡童南城杰，所养盖有自。两谢名家子，学已前作似。相逢眼暂明，已足慰迟暮。如何舍我去，使我起千虑。江深羽檄繁，况此日月骛。犹馀大谢留，与我相近住。风霜渺墟落，泥土暗道路。得无经此别，各复走他处。期君则甚远，苦语不厌屡。微言恐遂绝，其谁与调护。要当发愤求，不欲侥倖遇。圣门极坦平，渠自有回互。河清倘有期，未死或可俟。
赠童尧询蔡楠谢敏行
作者：吕本中
朝代：宋

七年避胡尘，无復少年事。
适从岭外归，眼病不识字。
尚幸戎马间，得见此数士。
蔡童南城杰，所养盖有自。
两谢名家子，学已前作似。
相逢眼暂明，已足慰迟暮。
如何舍我去，使我起千虑。
江深羽檄繁，况此日月骛。
犹余大谢留，与我相近住。
风霜渺墟落，泥土暗道路。
得无经此别，各復走他处。
期君则甚远，苦语不厌屡。
微言恐遂绝，其谁与调护。
要当发愤求，不欲侥倖遇。
圣门极坦平，渠自有回互。
河清倘有期，未死或可俟。
赠笔工安伋
作者：吕本中
朝代：宋

昔人三年学屠龙，技成不试身已穷。安生不愿洴澼封，嗜好乃与屠龙同。使世淬砺磨其锋，侧出逆曳求新功。伋也中立无适从，随所欲用吾能供。歙溪孕石南山松，四方万里时一逢。病夫乍闲百念空，败毫破管尘埃蒙。明窗净几聊从容，眼无列宿罗心胸。使汝得见文章公，展卷略书吾已慵。
赠笔工安伋
作者：吕本中
朝代：宋

昔人三年学屠龙，技成不试身已穷。
安生不愿洴澼封，嗜好乃与屠龙同。
使世淬砺磨其锋，侧出逆曳求新功。
伋也中立无适从，随所欲用吾能供。
歙溪孕石南山松，四方万里时一逢。
病夫乍闲百念空，败毫破管尘埃蒙。
明窗浄几聊从容，眼无列宿罗心胸。
使汝得见文章公，展卷略书吾已慵。
赠范信中
作者：吕本中
朝代：宋
体裁：七言律诗

异时携客醉公家，蜡烬堆盘酒过花。万里溪山隔春事，十年风景困胡沙。郑庄好客浑如昨，何逊能诗老更佳。但得尊前添一笑，莫言漂泊在天涯。
赠范十八
作者：吕本中
朝代：宋

君去留不得，我穷前未闻。
如何出笼鹤，更送离山云。
岁晚逢同志，人稀莫离羣。
肯思临别语，只用十年勤。
赠范十八
作者：吕本中
朝代：宋

君去留不得，我穷前未闻。如何出笼鹤，更送离山云。岁晚逢同志，人稀莫离群。肯思临别语，只用十年勤。
赠荘季路
作者：吕本中
朝代：宋

老矣荘夫子，居闲肯厌贫。
盛时更读易，忧道不无人。
记往诗犹在，相逢意倍亲。
尚期香火社，文字约遗民。
赠蔡九弟十四弟
作者：吕本中
朝代：宋

年来疾病日衰頽，忽报山中两弟来。
径欲相从营一醉，未须辛苦便轻回。
赠蔡九弟十四弟
作者：吕本中
朝代：宋

年来疾病日衰颓，忽报山中两弟来。径欲相从营一醉，未须辛苦便轻回。
赠谢无逸
作者：吕本中
朝代：宋
体裁：古风

君不见城南千树桃，君不见涧底百尺松。松生偃蹇卧霜雪，桃李一笑随春风。百年涧底终自若，桃花犹得暂时红。呜呼志士每如此，衡门高卧不见用，心虽无瑕饥欲死。
赠赵九弟
作者：吕本中
朝代：宋
体裁：古风

独居少还往，况此阴雨天。疏篱闭岑寂，昼永不得眠。芳菲随手尽，乐事缺周旋。赵郎远过我，千里一蓬舡。温姿破残梦，妙语争春妍。喜逢骨肉亲，懒初新少年。平生金石交，惟尔未改前。君看嵇与阮，感概后代传。
赠赵九弟
作者：吕本中
朝代：宋

独居少还往，况此阴雨天。疏篱闭岑寂，昼永不得眠。芳菲随手尽，乐事缺周旋。赵郎远过我，千里一蓬船。温姿破残梦，妙语争春妍。喜逢骨肉亲，懒初新少年。平生金石交，惟尔未改前。君看嵇与阮，感概后代传。
赠郑侍郎
作者：吕本中
朝代：宋

郑公一勺酒，时与故人倾。况兹冲和天，草木日向荣。山茶逞独艳，著意呈轩楹。坐中四五客，还来寻此盟。主人久未厌，频得倒屣迎。烧烛夜照花，知公有馀情。清歌洗俗耳，软语令心醒。岂伊鹤顶丹，独自能倾城。要令同二妙，相伴作三英。纷纷桃李花，开谢略不停。谁知此深院，别有高世名。我老百事废，对此眼暂明。还家不能寐，起坐数残更。明朝有新句，更欲烦公听。
赠郑侍郎
作者：吕本中
朝代：宋

郑公一勺酒，时与故人倾。
况兹冲和天，草木日向荣。
山茶逞独艶，着意呈轩楹。
坐中四五客，还来寻此盟。
主人久未厌，频得倒屣迎。
烧烛夜照花，知公有余情。
清歌洗俗耳，软语令心醒。
岂伊鹤顶丹，独自能倾城。
要令同二妙，相伴作三英。
纷纷桃李花，开谢略不停。
谁知此深院，别有高世名。
我老百事废，对此眼暂明。
还家不能寐，起坐数残更。
明朝有新句，更欲烦公听。
赠郑侍郎二首
作者：吕本中
朝代：宋

便欲深居过一寒，破窗重觅旧蒲团。莫年生活如何做，子细烦公指示看。几时不过西禅寺，直自初秋到晚秋。闻道主人怜我病，天寒酒未送新篘。
赠郑侍郎二首·其一
作者：吕本中
朝代：宋
体裁：七言绝句

便欲深居过一寒，破窗重觅旧蒲团。莫年生活如何做，子细烦公指示看。
赠郑侍郎二首·其二
作者：吕本中
朝代：宋
体裁：七言绝句

几时不过西禅寺，直自初秋到晚秋。闻道主人怜我病，天寒酒未送新篘。
赠魏承事二绝
作者：吕本中
朝代：宋

雨涨溪浑欲断桥，水乡风物转萧条。烦君下笔留春住，令我寒窗不寂寥。四十馀年别历阳，旧游如梦费思量。眼明见此老居士，听话旧游如到乡。
赠魏承事二绝·其一
作者：吕本中
朝代：宋
体裁：七言绝句

雨涨溪浑欲断桥，水乡风物转萧条。烦君下笔留春住，令我寒窗不寂寥。
赠魏承事二绝·其二
作者：吕本中
朝代：宋

四十余年别历阳，旧游如梦费思量。
眼明见此老居士，听话旧游如到乡。
赠魏承事二绝·其二
作者：吕本中
朝代：宋

四十馀年别历阳，旧游如梦费思量。眼明见此老居士，听话旧游如到乡。
赠魏邦达张彦素
作者：吕本中
朝代：宋
体裁：七言律诗

公更深居我更衰，山林膏壤偶同时。两年疾病略相似，二老风流应自知。苦学养生犹有累，不知闲过是无为。初冬寄远无他物，半夜才成一首诗。
赠魏邦达张彦素
作者：吕本中
朝代：宋

橘绿冬未黄，菊老霜变紫。不知风土佳，但觉日月驶。闲居得养疾，调气实在此。从今便休去，敢复为物使。谁能明吾心，旁邑有君子。
赠魏邦达张彦素
作者：吕本中
朝代：宋

橘绿冬未黄，菊老霜变紫。
不知风土佳，但觉日月驶。
闲居得养疾，调气实在此。
从今便休去，敢復为物使。
谁能明吾心，旁邑有君子。
赴济阴留别一公
作者：吕本中
朝代：宋

近别君莫嗟，远别君莫惜。往来天壤间，谁为不相识。十年几相别，日月虚弃掷。见君长江口，已作胡眼碧。别君广陵城，妙语摧霹雳。今别知几时，复念驹过隙。坐成千里阻，当有片言益。不劝君爱身，不劝君强食。劝君以勇决，万事要努力。愚夫之所欣，智士之所戚。譬如醉而颠，亦有傍震虩。声色纠缠人，万劫困封植。本自骄惰生，亦以因循得。实惟招侮慢，岂止碍空寂。居然耳目内，反务化勍敌。谁能深山中，弄此无孔笛。芳草变萧艾，每为长太息。如公定不然，此语当谩忆。何妨膏腴地，更论去荆棘。君看一壶用，亦有千金直。
赴济阴留别一公
作者：吕本中
朝代：宋

近别君莫嗟，远别君莫惜。
往来天壤间，谁为不相识。
十年几相别，日月虚弃掷。
见君长江口，已作胡眼碧。
别君广陵城，妙语摧霹雳。
今别知几时，復念驹过隙。
坐成千里阻，当有片言益。
不劝君爱身，不劝君强食。
劝君以勇决，万事要努力。
愚夫之所欣，智士之所戚。
譬如醉而颠，亦有傍震虩。
声色纠纒人，万劫困封植。
本自骄惰生，亦以因循得。
实惟招侮慢，岂止碍空寂。
居然耳目内，反务化勍敌。
谁能深山中，弄此无孔笛。
芳草变萧艾，每为长太息。
如公定不然，此语当谩忆。
何妨膏腴地，更论去荆棘。
君看一壶用，亦有千金直。
赴海陵行次宝应
作者：吕本中
朝代：宋

半升浊酒试莼羮，贱买鱼虾已厌烹。
浅水依蒲有船过，淡烟笼月更人行。
交游潦倒肠先断，疾病侵陵涕自横。
北望中原一千里，故人谁復唤归耕。
赴海陵行次宝应
作者：吕本中
朝代：宋

半升浊酒试莼羹，贱买鱼虾已厌烹。浅水依蒲有船过，淡烟笼月更人行。交游潦倒肠先断，疾病侵陵涕自横。北望中原一千里，故人谁复唤归耕。
踏莎行
作者：吕本中
朝代：宋
体裁：词

雪似梅花，梅花似雪。似和不似都奇绝。恼人风味阿谁知，请君问取南楼月。
记得去年，探梅时节。老来旧事无人说。为谁醉倒为谁醒，到今犹恨轻离别。
踏莎行·雪似梅花
作者：吕本中
朝代：宋
体裁：词

雪似梅花，梅花似雪。
似和不似都奇绝。
恼人风味阿谁知，请君问取南楼月。
记得旧时，探梅时节。
老来旧事无人说。
为谁醉倒为谁醒，到今犹恨轻离别。
踏莎行·雪似梅花
作者：吕本中
朝代：宋

雪似梅花，梅花似雪。似和不似都奇绝。恼人风味阿谁知？请君问取南楼月。记得去年，探梅时节。老来旧事无人说。为谁醉倒为谁醒？到今犹恨轻离别。
辛酉之冬周提宫埅惠行隔
作者：吕本中
朝代：宋

深冬坐穷阎，未厌风日恶。今晨起浓阴，正恐雨雪作。故人怜我寒，垂意到丘壑。虚堂排竹牖，已觉暖胜昨。初无穷窒劳，渐有闲适乐。我生甚易足，所至况旅泊。不为御冬计，敢复备陨箨。偶蒙仁者念，僻处未萧索。从今作新年，对酒且斟酌。
辛酉之冬周提宫埅惠行隔
作者：吕本中
朝代：宋

深冬坐穷阎，未厌风日恶。
今晨起浓阴，正恐雨雪作。
故人怜我寒，垂意到丘壑。
虚堂排竹牖，已觉暖胜昨。
初无穷窒劳，渐有闲适乐。
我生甚易足，所至况旅泊。
不为御冬计，敢復备陨箨。
偶蒙仁者念，僻处未萧索。
从今作新年，对酒且斟酌。
辛酉立春
作者：吕本中
朝代：宋
体裁：七言律诗

中原扰扰尚胡尘，坚坐江南懒问津。漫读旧诗如昨梦，却疑往事是前身。子桑自了经时病，原宪长甘一味贫。刺忍雪寒君莫病，土牛花胜已迎春。
边愁
作者：吕本中
朝代：宋

胡人吹短笛，一半是离声。想得南飞鸟，云间亦厌听。秋声晚来急，边塞乍寒时。不似江南日，愁多只自知。
边愁·其一
作者：吕本中
朝代：宋
体裁：五言绝句

胡人吹短笛，一半是离声。想得南飞鸟，云间亦厌听。
边愁·其二
作者：吕本中
朝代：宋
体裁：五言绝句

秋声晚来急，边塞乍寒时。不似江南日，愁多只自知。
过刘忠显公乡县作
作者：吕本中
朝代：宋

疾风知劲草，世乱识忠臣。自古有此语，今代岂无人。刘公生东南，节义迈等伦。时危出一死，以捍胡马尘。遂令天下人，稍知吾道尊。至今生气在，凛凛凌层云。我行崇安野，瞻望彼高坟。流泽既未远，有子贤而文。会当广德业，早为建殊勋。此意苟不泯，楚人生伍员。
过刘忠显公乡县作
作者：吕本中
朝代：宋

疾风知劲草，世乱识忠臣。
自古有此语，今代岂无人。
刘公生东南，节义迈等伦。
时危出一死，以捍胡马尘。
遂令天下人，稍知吾道尊。
至今生气在，凛凛凌层云。
我行崇安野，瞻望彼高坟。
流泽既未远，有子贤而文。
会当广德业，早为建殊勲。
此意苟不泯，楚人生伍员。
过子之泊船旧亭
作者：吕本中
朝代：宋

江郎泊船处，草径不胜秋。
客裏终年别，春前万斛愁。
山横采菱口，月满望江楼。
政可梦春草，莫令吟白头。
过子之泊船旧亭
作者：吕本中
朝代：宋

江郎泊船处，草径不胜秋。客里终年别，春前万斛愁。山横采菱口，月满望江楼。政可梦春草，莫令吟白头。
过岭将至江华先寄朱成伯二首
作者：吕本中
朝代：宋

自怪匆匆来往忙，又携儿女过湖湘。敢言此地能安稳，且道新年离瘴乡。岭下微阴已自寒，早行山路觉衣单。故人见我应惊笑，疾病衰颜怯据鞍。
过岭将至江华先寄朱成伯二首·其一
作者：吕本中
朝代：宋
体裁：七言绝句

自怪匆匆来往忙，又携儿女过湖湘。敢言此地能安稳，且道新年离瘴乡。
过岭将至江华先寄朱成伯二首·其二
作者：吕本中
朝代：宋
体裁：七言绝句

岭下微阴已自寒，早行山路觉衣单。故人见我应惊笑，疾病衰颜怯据鞍。
近体诗二十韵寄秉之
作者：吕本中
朝代：宋

忆昔春将暮，分携桂岭边。
落花依断陇，飞絮满长川。
风急吹残雨，云开放晓天。
山光如欲动，草木不胜妍。
沽酒□村市，停骖近郭田。
临行思款曲，已别更流连。
治邑烦游刃，编氓荷息肩。
高牙久藏巧，笃行众推贤。
屡辱银鈎贶，频更玉律迁。
故乡迷薮泽，回梦渺云烟。
漂泊遥相望，穷愁秪自怜。
爱闲身益懒，多病气仍孱。
故国因人问，新年底事传。
政应升斗恋，聊结簿书缘。
诸老方推毂，乘时好着鞭。
提撕起憔悴，腾踏动蜿蜒。
袖有平戎策，囊无封禅篇。
功名期万里，富贵属丁年。
范蠡中兴越，田单卒破燕。
异时归捆载，乞我买隣钱。
近体诗二十韵寄秉之
作者：吕本中
朝代：宋

忆昔春将暮，分携桂岭边。落花依断陇，飞絮满长川。风急吹残雨，云开放晓天。山光如欲动，草木不胜妍。沽酒□村市，停骖近郭田。临行思款曲，已别更流连。治邑烦游刃，编氓荷息肩。高牙久藏巧，笃行众推贤。屡辱银钩贶，频更玉律迁。故乡迷薮泽，回梦渺云烟。漂泊遥相望，穷愁秪自怜。爱闲身益懒，多病气仍孱。故国因人问，新年底事传。政应升斗恋，聊结簿书缘。诸老方推毂，乘时好著鞭。提撕起憔悴，腾踏动蜿蜒。袖有平戎策，囊无封禅篇。功名期万里，富贵属丁年。范蠡中兴越，田单卒破燕。异时归捆载，乞我买邻钱。
还家
作者：吕本中
朝代：宋
体裁：七言律诗

解鞍歇马倦西游，过眼文书且罢休。薄酒向人殊有味，长年于世已无求。常情未语沟中木，俗眼能惊海上鸥。何处云山不堪隐，更谁辛苦访菟裘。
还韩城三首
作者：吕本中
朝代：宋

乍喜全家脱，虚疑匹马奔。乾坤德甚大，盗贼尔犹存。稻垄秋仍旱，溪流晚自浑。素冠兼白发，愁绝更谁论。老有幽禅着，穷知俗事疏。渐谙深屋病，无复故人书。日月驰驱后，江山疾病馀。新凉有佳句，端为述离居。读易初无说，言诗既有功。客游千里异，心事一尊同。药裹难休老，经函可御穷。江淮足知遇，耆旧忆徐公。
还韩城三首·其一
作者：吕本中
朝代：宋

乍喜全家脱，虚疑匹马奔。乾坤德甚大，盗贼尔犹存。稻垄秋仍旱，溪流晚自浑。素冠兼白发，愁绝更谁论。
还韩城三首·其一
作者：吕本中
朝代：宋

乍喜全家脱，虚疑匹马奔。
干坤德甚大，盗贼尔犹存。
稻壠秋仍旱，溪流晚自浑。
素冠兼白髪，愁绝更谁论。
还韩城三首·其三
作者：吕本中
朝代：宋
体裁：五言律诗

读易初无说，言诗既有功。客游千里异，心事一尊同。药裹难休老，经函可御穷。江淮足知遇，耆旧忆徐公。
还韩城三首·其二
作者：吕本中
朝代：宋

老有幽禅着，穷知俗事疏。渐谙深屋病，无复故人书。日月驰驱后，江山疾病馀。新凉有佳句，端为述离居。
还韩城三首·其二
作者：吕本中
朝代：宋

老有幽禅着，穷知俗事疏。
渐谙深屋病，无復故人书。
日月驰驱后，江山疾病余。
新凉有佳句，端为述离居。
连州
作者：吕本中
朝代：宋

再到连州却是家，逢人不复叹生涯。尊前欲洒思乡泪，羞见枝头含笑花。
连州
作者：吕本中
朝代：宋

再到连州却是家，逢人不復嘆生涯。
尊前欲洒思乡泪，羞见枝头含笑花。
连州游隅湖亭
作者：吕本中
朝代：宋
体裁：古风

附溪翳嘉木，濒溪引清流。如何几亩田，委曲林泉幽。乱石际高下，森列如戈矛。青色染黛浅，映水疑欲浮。危亭跨绝壁，广榭排荒丘。我来雨初过，远山云半收。百花开已尽，桑柘鸣晴鸠。不知汝颍间，还有此景不。踌躇思痛饮，沃洗胸中愁。明朝傥未去，提壶再来游。
连州行衙水阁望溪西诸山
作者：吕本中
朝代：宋

峤南气常昏，终日如雾隔。我来已经时，初不辨山色。纷纷翳犯眼，默默悸动魄。今晨忽晴快，如语见肝膈。群峰插天青，野水恣意白。深窥木杪静，细数鸟道窄。天心岂无意，直欲慰北客。才经盗贼扰，更脱瘴疠厄。湖湘虽未定，势已初夏迫。颇闻铁骑远，不复更追索。我归当何时，俗事累千百。便拟衡山前，今年饱新麦。忧虑则未已，四海方逼仄。群公献纳际，或肯任此责。先当肃区夏，次用及蛮貊。岂容肆蹂躏，岁必有大获。天虽未悔祸，世岂无良策。生人苟未尽，狐兔当有宅。
连州行衙水阁望溪西诸山
作者：吕本中
朝代：宋

峤南气常昏，终日如雾隔。
我来已经时，初不辨山色。
纷纷翳犯眼，黙黙悸动魄。
今晨忽晴快，如语见肝膈。
羣峰插天青，野水恣意白。
深窥木杪静，细数鸟道窄。
天心岂无意，直欲慰北客。
才经盗贼扰，更脱瘴疠厄。
湖湘虽未定，势已初夏迫。
颇闻铁骑远，不復更追索。
我归当何时，俗事累千百。
便拟衡山前，今年饱新麦。
忧虑则未已，四海方逼仄。
羣公献纳际，或肯任此责。
先当肃区夏，次用及蛮貃。
岂容肆蹂躙，岁必有大获。
天虽未悔祸，世岂无良策。
生人苟未尽，狐兔当有宅。
连州阳山归路三绝
作者：吕本中
朝代：宋

苍黄避地出连州，邃谷深岩懒转头。归路始知山水好，少留村驿当闲游。稍离烟瘴近湘潭，疾病衰颓已不堪。儿女不知来避地，强言风物胜江南。岭外从来不识春，青梅年后已尝新。深山忽有残花在，知与清明待北人。
连州阳山归路三绝·其一
作者：吕本中
朝代：宋
体裁：七言绝句

苍黄避地出连州，邃谷深岩懒转头。归路始知山水好，少留村驿当闲游。
连州阳山归路三绝·其三
作者：吕本中
朝代：宋
体裁：七言绝句

岭外从来不识春，青梅年后已尝新。深山忽有残花在，知与清明待北人。
连州阳山归路三绝·其二
作者：吕本中
朝代：宋

稍离烟瘴近湘潭，疾病衰頽已不堪。
儿女不知来避地，强言风物胜江南。
连州阳山归路三绝·其二
作者：吕本中
朝代：宋

稍离烟瘴近湘潭，疾病衰颓已不堪。儿女不知来避地，强言风物胜江南。
连得夏三十一翇兄弟范十五仲容赵十七颖达书相与甚勤作诗寄之
作者：吕本中
朝代：宋

闲居病亦侵，世务每绝念。犹怜二三子，从我久未厌。书来不改昨，意苦辞亦赡。问我来何时，期我早会面。我行但谋食，欲去复未便。要当相就居，同止山水县。读我所传书，亦足满素愿。开卷忽有得，如饮醇酒酽。吾闻古志士，学也盖有渐。欲升夫子堂，不摘屈宋艳。倒篱望青天，岂必在窥覸。他时倘从容，此语子可验。
连得夏三十一翇兄弟范十五仲容赵十七颖达书相与甚勤作诗寄之
作者：吕本中
朝代：宋

闲居病亦侵，世务每绝念。
犹怜二三子，从我久未厌。
书来不改昨，意苦辞亦赡。
问我来何时，期我早会面。
我行但谋食，欲去復未便。
要当相就居，同止山水县。
读我所传书，亦足满素愿。
开卷忽有得，如饮醇酒酽。
吾闻古志士，学也盖有渐。
欲升夫子堂，不摘屈宋艶。
倒篱望青天，岂必在窥覸。
他时倘从容，此语子可验。
连日与一上人会话密庵清坐附火乃有山居气息因成一诗奉呈
作者：吕本中
朝代：宋

春风吹茅檐，落日半花柳。
余寒盛气来，佳辰为谁有。
公来但黙坐，有味皆可口。
端如列鼎食，衣被以醇酒。
烦言不知要，实自费斗薮。
南泉山下人，了不计可否。
山柴晚復焰，当为一举手。
荒江甚泬寥，此味亦长久。
不嫌熏病眼，重当为公取。
连日与一上人会话密庵清坐附火乃有山居气息因成一诗奉呈
作者：吕本中
朝代：宋

春风吹茅檐，落日半花柳。馀寒盛气来，佳辰为谁有。公来但默坐，有味皆可口。端如列鼎食，衣被以醇酒。烦言不知要，实自费斗薮。南泉山下人，了不计可否。山柴晚复焰，当为一举手。荒江甚泬寥，此味亦长久。不嫌薰病眼，重当为公取。
追成旧作
作者：吕本中
朝代：宋
体裁：七言绝句

满江风月一船霜，无计留君只自狂。灯火隔帘香隔坐，无人知是竹枝娘。
追记昔年正月十日宣城出城至广教
作者：吕本中
朝代：宋
体裁：七言律诗

尝忆他年在宛陵，好山松竹面层层。江城气候犹含雪，草市人家已挂灯。每怪愁肠难贮酒，时随拄杖出寻僧。如今转觉衰颓甚，病坐南窗冷欲冰。
送一上人
作者：吕本中
朝代：宋

我齿久已摇，君发日向白。相逢不相笑，共被老境迫。周旋三十年，近岁多间隔。伊昔无事时，日夕望颜色。此道要琢磨，苦语费思索。不能如宿心，每负朋友责。别我宁陵县，随我昭德宅。所期无二三，可恨已千百。交游大半死，况值兵火厄。举首望八荒，无乃天地窄。凉风吹秋深，江湖动行客。谁能于此时，出语见肝膈。胡尘蔽中原，盗贼暗阡陌。公其无遽行，待我有良策。
送一上人
作者：吕本中
朝代：宋

我齿久已摇，君髮日向白。
相逢不相笑，共被老境迫。
周旋三十年，近岁多间隔。
伊昔无事时，日夕望颜色。
此道要琢磨，苦语费思索。
不能如宿心，每负朋友责。
别我宁陵县，随我昭德宅。
所期无二三，可恨已千百。
交游大半死，况值兵火厄。
举首望八荒，无乃天地窄。
凉风吹秋深，江湖动行客。
谁能于此时，出语见肝膈。
胡尘蔽中原，盗贼暗阡陌。
公其无遽行，待我有良策。
送一上人之京师
作者：吕本中
朝代：宋

东风吹云十日雨，卧听城头打衙鼓。道人远自山中来，共坐南窗濯泥土。自然高韵到羲皇，岂止微言变齐鲁。万牛回首不震掉，一叶横江且掀舞。未能入水取蛟蜃，尚欲投戈代貔虎。念公守此非一朝，木病磈瘣无枝条。已尽千峰西岭雪，更梦八月钱塘潮。京城尘沙深一尺，是中莫留公履迹。权门蹲？儿女笑，我一思之不能食。片帆无事早归来，为公一洗山中石。
送一上人之京师
作者：吕本中
朝代：宋
体裁：古风

东风吹云十日雨，卧听城头打衙鼓。道人远自山中来，共坐南窗濯泥土。自然高韵到羲皇，岂止微言变齐鲁。万牛回首不震掉，一叶横江且掀舞。未能入水取蛟蜃，尚欲投戈代貔虎。念公守此非一朝，木病磈瘣无枝条。已尽千峰西岭雪，更梦八月钱塘潮。京城尘沙深一尺，是中莫留公履迹。权门蹲�儿女笑，我一思之不能食。片帆无事早归来，为公一洗山中石。
送一上人之京师
作者：吕本中
朝代：宋

东风吹云十日雨，卧听城头打衙鼓。
道人远自山中来，共坐南窗濯泥土。
自然高韵到羲皇，岂止微言变齐鲁。
万牛回首不震掉，一叶横江且掀舞。
未能入水取蛟蜃，尚欲投戈代貔虎。
念公守此非一朝，木病磈瘣无枝条。
已尽千峰西岭雪，更梦八月钱塘潮。
京城尘沙深一尺，是中莫留公履迹。
权门蹲𠴲儿女笑，我一思之不能食。
片帆无事早归来，为公一洗山中石。
送一书记果公作天宁化士
作者：吕本中
朝代：宋

田家得米输官仓，一粒不得囊中藏。天宁化士去如雨，此亦未易能低昂。因官乞取民始病，况复妄邀檀越敬。纵令不得半钱归，堂中圣僧应自知。
送一书记果公作天宁化士
作者：吕本中
朝代：宋

田家得米输官仓，一粒不得囊中藏。
天宁化士去如雨，此亦未易能低昂。
因官乞取民始病，况復妄邀檀越敬。
纵令不得半钱归，堂中圣僧应自知。
送义先上人归古田
作者：吕本中
朝代：宋
体裁：七言绝句

断云无水去无踪，回望关山指顾中。何处寻君问消息，古田南路已春风。
送元上人归禾山
作者：吕本中
朝代：宋

长嚣而寂，方作而息。
如射破的，初不以力。
子居深山，又处绝顶。
避嚣不作，二事俱屏。
往来临川，道里且千。
一见我喜，如旧交然。
我欲属子，重于发言。
子请则坚，之子之贤。
遍寻诸方，不主先入。
唯是之从，何拘何执。
惟昔善财，我曹之师。
其心广大，谁能间之。
山高海深，德则不孤。
不深不高，培塿潢汚。
奚必深山，惟静之守。
求寂念息，以阅永久。
送元上人归禾山
作者：吕本中
朝代：宋

长嚣而寂，方作而息。如射破的，初不以力。子居深山，又处绝顶。避嚣不作，二事俱屏。往来临川，道里且千。一见我喜，如旧交然。我欲属子，重于发言。子请则坚，之子之贤。遍寻诸方，不主先入。唯是之从，何拘何执。惟昔善财，我曹之师。其心广大，谁能间之。山高海深，德则不孤。不深不高，培塿潢污。奚必深山，惟静之守。求寂念息，以阅永久。
送南上人
作者：吕本中
朝代：宋

闲居病益侵，俗事初一扫。南公犯寒来，为我略倾倒。论诗已得妙，不必在穷讨。我懒百虑废，识子恨不早。归途见徐董，更问此二老。所恨聊复翁，向者骨已槁。拭目看遗文，令人恶怀抱。
送南上人
作者：吕本中
朝代：宋

闲居病益侵，俗事初一扫。
南公犯寒来，为我略倾倒。
论诗已得妙，不必在穷讨。
我懒百虑废，识子恨不早。
归途见徐董，更问此二老。
所恨聊復翁，向者骨已槁。
拭目看遗文，令人恶怀抱。
送向仲告往江西
作者：吕本中
朝代：宋

纷纷车马闹如云，膏火煎熬祗自焚。亦有故人来问疾，苦无佳思与论文。江湖老矣频搔首，毛发翛然政似君。他日卜邻犹有约，静中风景要平分。
送向仲告往江西
作者：吕本中
朝代：宋

纷纷车马闹如云，膏火煎熬祗自焚。
亦有故人来问疾，苦无佳思与论文。
江湖老矣频搔首，毛髮翛然政似君。
他日卜邻犹有约，静中风景要平分。
送周灵运入闽浙
作者：吕本中
朝代：宋

青松着尘市，不辞尘土侵。
忍耻伴桃李，不言归故林。
交游在贫贱，始见平生心。
周侯客异县，屡蒙金玉音。
殷勤不我厌，自昔以至今。
使其少富贵，未必能相寻。
岂谓子诚然，此风今则深。
子欲转岭海，岁暮足愁阴。
路经盗贼窟，往往未就擒。
加鞭策驽马，欲行无滞淫。
故人散天涯，所在亦崎嵚。
相寻倘见及，道我病难任。
送周灵运入闽浙
作者：吕本中
朝代：宋

青松著尘市，不辞尘土侵。忍耻伴桃李，不言归故林。交游在贫贱，始见平生心。周侯客异县，屡蒙金玉音。殷勤不我厌，自昔以至今。使其少富贵，未必能相寻。岂谓子诚然，此风今则深。子欲转岭海，岁暮足愁阴。路经盗贼窟，往往未就擒。加鞭策驽马，欲行无滞淫。故人散天涯，所在亦崎嵚。相寻倘见及，道我病难任。
送夏少曾兄弟
作者：吕本中
朝代：宋

处处人家避贼忙，数因行李问舟航。江横晚照凫鸥乱，春到空山草木香。我未有缘离岭峤，君今决策下湖湘。定知此去添贫病，不及相从气味长。
送夏少曾兄弟
作者：吕本中
朝代：宋

处处人家避贼忙，数因行李问舟航。
江横晚照鳬鸥乱，春到空山草木香。
我未有缘离岭峤，君今决策下湖湘。
定知此去添贫病，不及相从气味长。
送宁子仪
作者：吕本中
朝代：宋
体裁：七言绝句

洪波奔放不停尘，万劫茫茫寄此身。毕竟无人会休去，满堂栝木不能春。
送宋仲安往虔州
作者：吕本中
朝代：宋

已流之水不可以复回，已往之日不可以复来。唯有野外篱边之黄菊，年年岁岁见花开。君如此菊不我厌，处处相逢同酒杯。三年丧乱那可说，君头已白我齿缺。高才抑塞久未用，坐守松桧凌霜雪。君今又作章贡游，我犹少忍住筠州。破屋不忧遭鬼瞰，端坐或恐贻神羞。求田问舍古所叹，敢有远去惟身谋。为约岭南三数子，明年乘兴欲东流。
送宋仲安往虔州
作者：吕本中
朝代：宋

已流之水不可以復回，已往之日不可以復来。
唯有野外篱边之黄菊，年年岁岁见花开。
君如此菊不我厌，处处相逢同酒杯。
三年丧乱那可说，君头已白我齿缺。
高才抑塞久未用，坐守松桧凌霜雪。
君今又作章贡游，我犹少忍住筠州。
破屋不忧遭鬼瞰，端坐或恐贻神羞。
求田问舍古所叹，敢有远去惟身谋。
为约岭南三数子，明年乘兴欲东流。
送宗纪上人归福州
作者：吕本中
朝代：宋
体裁：古风

道人海上来，访我江外寺。春风吹行李，飘摇不得住。手中主人书，足下千里路。临行请一语，恳款遇外慕。人生未入道，所至皆旅寓。急参庭前柏，会取末后句。相逢与相别，惟此是先务。
送密上人归江西
作者：吕本中
朝代：宋
体裁：古风

轻舟君先行，羸马我已往。湖山已在望，南岳行可仰。不忧盗贼繁，渐喜草木长。密也负奇气，少已离尘网。饱参诸方禅，所至被称赏。独留末后句，未肯休吾党。经寻卓锥地，更足以自养。囊空脚颇健，体俭心甚广。喜谈江西胜，妙处犹指掌。未见频寄书，悠然发遐想。
送尹少稷贤良还怀玉山
作者：吕本中
朝代：宋

青松在庭槛，乃受众目怜。念彼岁寒枝，肯争桃李妍。不如卧涧壑，岁久霜雪前。尹侯东州英，炯若珠在渊。避地走南荒，因循留瘴烟。归来怀玉山，草草屋数椽。深居绝万虑，读书欲忘年。偶出到城市，颇厌尘嚣煎。搜肠出妙语，赠我以长篇。行潦被注挹，朽木烦彫镌。纷纷车马间，孰能知子贤。别归值短晷，肯复更留连。我老百事废，钝马难加鞭。清霜粲屋瓦，白云常在天。怅望子所居，欲去无夤缘。
送尹少稷贤良还怀玉山
作者：吕本中
朝代：宋

青松在庭槛，乃受众目怜。
念彼岁寒枝，肯争桃李妍。
不如卧涧壑，岁久霜雪前。
尹侯东州英，炯若珠在渊。
避地走南荒，因循留瘴烟。
归来怀玉山，草草屋数椽。
深居绝万虑，读书欲忘年。
偶出到城市，颇厌尘嚣煎。
搜肠出妙语，赠我以长篇。
行潦被注挹，朽木烦雕镌。
纷纷车马间，孰能知子贤。
别归值短晷，肯復更留连。
我老百事废，钝马难加鞭。
清霜粲屋瓦，白云常在天。
怅望子所居，欲去无夤缘。
送山伯良佐东归以务道期息涂为韵
作者：吕本中
朝代：宋

荆棘生良心，米盐入尘务。芬芳老不达，岂不以此故。人生锥处囊，颖末要立露。玉壶近青蝇，没没自点污。刳心万物表，却立看脱兔。临别当一言，恳恳念忠告。缥囊可取足，往结万古好。默识古则然，愚智同一道。远师颜氏子，近比伯业操。文章有妙斲，期子开窔奥。吾诗如清风，去留不可期。洒然或一来，不繫凡子知。两郎从我游，岂但窥藩篱。山房光焰在，实藉众木枝。斯言可三复，如我清风诗。昔我同学生，文字虎而翼。仲弟最多才，去以六月息。自吾失若人，每语辄气塞。子如求数君，慎莫怪蟊贼。胸怀但明了，几案付尘黑。赠我貂襜褕，报以明月珠。古来声名人，一一行此涂。汉中屠沽儿，适可曹公奴。人生嗜好异，至有海上夫。孰能识其然，饱此万卷书。
送山伯良佐东归以务道期息涂为韵·其一
作者：吕本中
朝代：宋

荆棘生良心，米盐入尘务。
芬芳老不达，岂不以此故。
人生锥处囊，颖末要立露。
玉壶近青蝇，没没自点汚。
刳心万物表，却立看脱兔。
送山伯良佐东归以务道期息涂为韵·其一
作者：吕本中
朝代：宋

荆棘生良心，米盐入尘务。芬芳老不达，岂不以此故。人生锥处囊，颖末要立露。玉壶近青蝇，没没自点污。刳心万物表，却立看脱兔。
送山伯良佐东归以务道期息涂为韵·其三
作者：吕本中
朝代：宋
体裁：古风

吾诗如清风，去留不可期。洒然或一来，不系凡子知。两郎从我游，岂但窥藩篱。山房光焰在，实藉众木枝。斯言可三复，如我清风诗。
送山伯良佐东归以务道期息涂为韵·其三
作者：吕本中
朝代：宋

吾诗如清风，去留不可期。
洒然或一来，不繋凡子知。
两郎从我游，岂但窥藩篱。
山房光焰在，实藉众木枝。
斯言可三復，如我清风诗。
送山伯良佐东归以务道期息涂为韵·其三
作者：吕本中
朝代：宋

吾诗如清风，去留不可期。洒然或一来，不繫凡子知。两郎从我游，岂但窥藩篱。山房光焰在，实藉众木枝。斯言可三复，如我清风诗。
送山伯良佐东归以务道期息涂为韵·其二
作者：吕本中
朝代：宋

临别当一言，恳恳念忠告。缥囊可取足，往结万古好。默识古则然，愚智同一道。远师颜氏子，近比伯业操。文章有妙斲，期子开窔奥。
送山伯良佐东归以务道期息涂为韵·其二
作者：吕本中
朝代：宋

临别当一言，恳恳念忠告。
缥囊可取足，往结万古好。
黙识古则然，愚智同一道。
远师颜氏子，近比伯业操。
文章有妙斵，期子开窔奥。
送山伯良佐东归以务道期息涂为韵·其五
作者：吕本中
朝代：宋
体裁：古风

赠我貂襜褕，报以明月珠。古来声名人，一一行此涂。汉中屠沽儿，适可曹公奴。人生嗜好异，至有海上夫。孰能识其然，饱此万卷书。
送山伯良佐东归以务道期息涂为韵·其四
作者：吕本中
朝代：宋
体裁：古风

昔我同学生，文字虎而翼。仲弟最多才，去以六月息。自吾失若人，每语辄气塞。子如求数君，慎莫怪蟊贼。胸怀但明了，几案付尘黑。
送常子正赴召二首
作者：吕本中
朝代：宋

属者闻居久，今来促召频。但能消党论，便足扫胡尘。众水同归海，殊涂必问津。如何彼黠虏，敢谓汉无人。疾病老逾剧，交亲穷转疏。惟公不改旧，怪我未安居。日月干戈里，江山瘴疠馀。南行见李白，亦莫问何如。
送常子正赴召二首·其一
作者：吕本中
朝代：宋
体裁：五言律诗

属者闻居久，今来促召频。但能消党论，便足扫胡尘。众水同归海，殊涂必问津。如何彼黠虏，敢谓汉无人。
送常子正赴召二首·其二
作者：吕本中
朝代：宋

疾病老逾剧，交亲穷转疏。
惟公不改旧，怪我未安居。
日月干戈裏，江山瘴疠余。
南行见李白，亦莫问何如。
送常子正赴召二首·其二
作者：吕本中
朝代：宋

疾病老逾剧，交亲穷转疏。惟公不改旧，怪我未安居。日月干戈里，江山瘴疠馀。南行见李白，亦莫问何如。
送广东漕范子仪
作者：吕本中
朝代：宋
体裁：古风

我为三衢居，君作番禺行。君行我方病，岁序仍峥嵘。岭海未寂寞，斯民则憔悴。得君镇临之，固可以卒岁。嗟君盛德后，穷独与我同。比年数见之，长在寒苦中。番禺盛宾僚，莫如元帅贤。君行问安否，道我如昔然。
送张子直西归
作者：吕本中
朝代：宋

年来衰病只深藏，转觉闲居气味长。所恨浮生有拘绊，不能相逐上瞿塘。君家兄弟各能文，季也风流又绝群。万里相逢又相别，落花时节却思君。朋从索寞厌分离，老去心情祇自知。记取上饶相望处，小桥南路往来时。亲旧留连莫厌频，并江花絮已残春。定知数到尝新酒，未有工夫忆故人。
送张子直西归·其一
作者：吕本中
朝代：宋
体裁：七言绝句

年来衰病只深藏，转觉闲居气味长。所恨浮生有拘绊，不能相逐上瞿塘。
送张子直西归·其三
作者：吕本中
朝代：宋
体裁：七言绝句

朋从索寞厌分离，老去心情祇自知。记取上饶相望处，小桥南路往来时。
送张子直西归·其二
作者：吕本中
朝代：宋
体裁：七言绝句

君家兄弟各能文，季也风流又绝群。万里相逢又相别，落花时节却思君。
送张子直西归·其四
作者：吕本中
朝代：宋

亲旧留连莫厌频，并江花絮已残春。定知数到尝新酒，未有工夫忆故人。
送张子直西归·其四
作者：吕本中
朝代：宋

亲旧留连莫厌频，幷江花絮已残春。
定知数到尝新酒，未有工夫忆故人。
送徐林稚山赴江西漕
作者：吕本中
朝代：宋
体裁：七言律诗

总角相从四十年，如今衰病已华颠。久无耆老可访事，尚喜交游不乏贤。未使从容持从橐，却令辛苦上江船。百城编户皆疲瘵，日望公来与息肩。
送徐止秀才归小叶
作者：吕本中
朝代：宋

后生少规模，子学有根源。纷然众室中，独识孔氏尊。古人虽不作，此理固常存。沧海无津涯，宁有众水分。鉴明不受垢，垢尽亦无痕。子还访师友，当自得其门。躬行见日用，馀事不论文。
送徐止秀才归小叶
作者：吕本中
朝代：宋

后生少规模，子学有根源。
纷然众室中，独识孔氏尊。
古人虽不作，此理固常存。
沧海无津涯，宁有众水分。
鑑明不受垢，垢尽亦无痕。
子还访师友，当自得其门。
躬行见日用，余事不论文。
送文潜归因成一绝奉寄
作者：吕本中
朝代：宋
体裁：七言绝句

水天空阔片帆开，野岸萧条送骑回。重到张公泊船处，小亭春在锁青苔。
送方丰之秀才归福唐
作者：吕本中
朝代：宋

我居江东，惟信之州。子来自南，而与我游。问其所友，一时之秀。其兄韫德，亦既有就。子学既立，子志甚远。何以终之，止在不倦。贫贱勿厌，自然无闷。富贵勿羡，害德之本。彼古之人，能圣与仁。我胡不能，叹其绝尘。今子归矣，岁亦有秋。何以告子，惟圣之求。水流有源，木生有根。惟源与根，入德之门。求圣根源，惟正之守。正之不守，弃师背友。丝毫之伪，勿萌于心。无有内外，亦无浅深。由此则圣，舍此则病。是以君子，所守先正。于以赠别，亦以自警。为别后思，且以三省。
送方丰之秀才归福唐
作者：吕本中
朝代：宋

我居江东，惟信之州。
子来自南，而与我游。
问其所友，一时之秀。
其兄韫德，亦既有就。
子学既立，子志甚远。
何以终之，止在不倦。
贫贱勿厌，自然无闷。
富贵勿羡，害德之本。
彼古之人，能圣与仁。
我胡不能，叹其绝尘。
今子归矣，岁亦有秋。
何以告子，惟圣之求。
水流有源，木生有根。
惟源与根，入德之门。
求圣根源，惟正之守。
正之不守，弃师背友。
丝毫之僞，勿萌于心。
无有内外，亦无浅深。
由此则圣，舍此则病。
是以君子，所守先正。
于以赠别，亦以自警。
为别后思，且以三省。
送晁侍郎知抚州
作者：吕本中
朝代：宋

与君相从四十载，老病昏昏君不怪。交游大半在鬼录，一时辈行惟君在。前年簪笔侍明光，论议风流传梗概。迩来同住此荒城，笑语澜翻绝机械。薄酒重寻他日盟，新诗未了平生债。今君奉诏作邻郡，共喜朝廷有除拜。定知惠政及斯民，一洗从来州郡隘。瓮头春色早晚熟，远寄还须例沾丐。为君试草德政碑，萧何自昔文无害。
送晁侍郎知抚州
作者：吕本中
朝代：宋

与君相从四十载，老病昏昏君不怪。
交游大半在鬼录，一时辈行惟君在。
前年簮笔侍明光，论议风流传梗概。
迩来同住此荒城，笑语澜翻绝机械。
薄酒重寻他日盟，新诗未了平生债。
今君奉诏作邻郡，共喜朝廷有除拜。
定知惠政及斯民，一洗从来州郡隘。
瓮头春色早晚熟，远寄还须例霑丐。
为君试草德政碑，萧何自昔文无害。
送晁公庆西归
作者：吕本中
朝代：宋
体裁：古风

顷从君家诸父游，谈经语道久未休。死生契阔风尘起，往事追寻三十秋。疾病衰颓且深坐，喜见后生勤胜我。临行索我送行诗，短句长篇无不可。少年学问要躬行，世人营营勿与争。闭户忍穷心自乐，箪食瓢饮殊不恶。纷纷得失谁厚薄，得此失彼莫筹度。
送晁季一罢官西归
作者：吕本中
朝代：宋

少年阅人若邮传，汉廷公卿日千变。故人一蹙便青云，咫尺相逢不相见。丈夫须髯但如戟，黄尘没马渠未识。晁侯文采老不闻，两耳壁塞目为昏。三年刺促簿书里，更觉和气生春温。谁能种兰生九畹，从公不辞堕车蹇。冰霜入眼蚊蚋去，桃李成蹊草茅远。胸中沧海无水旱，眼底浮云看舒卷。顷来江上几送迎，聚蚊成雷公不惊。笙竽沸地不知晓，公但寒窗延短檠。乃知风雨昼窈冥，我亦不废晨鸡鸣。箕山之下颍水边，脱冠便归须壮年。诸公先寻买山钱，我亦从今当着鞭。
送晁季一罢官西归
作者：吕本中
朝代：宋

少年阅人若邮传，汉廷公卿日千变。
故人一蹙便青云，咫尺相逢不相见。
丈夫鬚髯但如戟，黄尘没马渠未识。
晁侯文采老不闻，两耳壁塞目为昏。
三年刺促簿书裏，更觉和气生春温。
谁能种兰生九畹，从公不辞堕车蹇。
冰霜入眼蚊蚋去，桃李成蹊草茅远。
胸中沧海无水旱，眼底浮云看舒卷。
顷来江上几送迎，聚蚊成雷公不惊。
笙竽沸地不知晓，公但寒窗延短檠。
乃知风雨昼窈冥，我亦不废晨鷄鸣。
箕山之下颍水边，脱冠便归须壮年。
诸公先寻买山钱，我亦从今当着鞭。
送曾吉父
作者：吕本中
朝代：宋

吾道从来到处穷，八珍常与一箪同。子房故是青云士，圮上乃逢黄石翁。圣学有传为可喜，宦游少味自无功。亦知湖岭如江浙，尽在先生指顾中。
送曾吉父
作者：吕本中
朝代：宋

吾道从来到处穷，八珍常与一箪同。
子房故是青云士，圮上乃逢黄石翁。
圣学有传为可喜，宦游少味自无功。
亦知湖岭如江淛，尽在先生指顾中。
送曾季直下第归临川
作者：吕本中
朝代：宋

老病侵凌重别离，尔来瘦欲不胜衣。信州城北荒山寺，两送亲知下第归。曾子不愁归路泥，临行索我送行诗。头童齿豁衰颓甚，不似京城相别时。
送曾季直下第归临川·其一
作者：吕本中
朝代：宋
体裁：七言绝句

老病侵凌重别离，尔来瘦欲不胜衣。信州城北荒山寺，两送亲知下第归。
送曾季直下第归临川·其二
作者：吕本中
朝代：宋
体裁：七言绝句

曾子不愁归路泥，临行索我送行诗。头童齿豁衰颓甚，不似京城相别时。
送曾宏甫知黄州四绝
作者：吕本中
朝代：宋

雨馀天气欲尝橙，栗可煨炮芋可羹。正是一年秋好处，忍令无酒送君行。口唇白醭未尝开，正始馀音挽复回。他日炉香为谁起，公曾亲见了翁来。君到江头不问津，雪堂草木几番新。一生未得文章力，要扫中原胡马尘。骐骥徐行不离群，却行江北访斯文。潘何子弟能传业，当奉遗书与使君。
送曾宏甫知黄州四绝·其一
作者：吕本中
朝代：宋

雨余天气欲尝橙，栗可煨炮芋可羮。
正是一年秋好处，忍令无酒送君行。
送曾宏甫知黄州四绝·其一
作者：吕本中
朝代：宋

雨馀天气欲尝橙，栗可煨炮芋可羹。正是一年秋好处，忍令无酒送君行。
送曾宏甫知黄州四绝·其三
作者：吕本中
朝代：宋
体裁：七言绝句

君到江头不问津，雪堂草木几番新。一生未得文章力，要扫中原胡马尘。
送曾宏甫知黄州四绝·其二
作者：吕本中
朝代：宋

口唇白醭未尝开，正始余音挽復回。
他日炉香为谁起，公曾亲见了翁来。
送曾宏甫知黄州四绝·其二
作者：吕本中
朝代：宋

口唇白醭未尝开，正始馀音挽复回。他日炉香为谁起，公曾亲见了翁来。
送曾宏甫知黄州四绝·其四
作者：吕本中
朝代：宋

骐骥徐行不离羣，却行江北访斯文。
潘何子弟能传业，当奉遗书与使君。
送曾宏甫知黄州四绝·其四
作者：吕本中
朝代：宋

骐骥徐行不离群，却行江北访斯文。潘何子弟能传业，当奉遗书与使君。
送朱时发
作者：吕本中
朝代：宋
体裁：七言绝句

眼底家乡不自归，痴人争忍劫前灰。直饶古庙香炉去，也要披毛戴角来。
送李惇秀才
作者：吕本中
朝代：宋
体裁：古风

有口莫饮朝市水，有脚莫踏红尘地。市朝之水不可饮，尘埃一涴无由洗。十年阅世真梦寐，一日逢君得欢喜。自嫌急雨倒晴雷，且愿浊河露清泚。君行此去道庐山，为我作诗山两间。寒泉夜听鸣玦环，刬茅后池种白莲。更约洪谢林汪潘，徐李欲去不作难。倚松闻之亦解颜，我且往矣君先还。
送杨晨当时赴夔漕
作者：吕本中
朝代：宋

杨侯从旧名籍籍，吴中一见如旧识。
怜我衰頽病已侵，怪我辛勤百无益。
今君遽作巴蜀行，江头宿昔春水生。
路经三峡不艰阻，遍与疲民问疾苦。
随身长剑莫轻舞，试伐蛟鼍斩豺虎。
此来人士众如雨，得君此行慰羁旅。
君但垂情一笑许，胜使区区入州府。
百城因之遂安堵，亦胜无事闲坐否。
送杨晨当时赴夔漕
作者：吕本中
朝代：宋

杨侯从旧名籍籍，吴中一见如旧识。怜我衰颓病已侵，怪我辛勤百无益。今君遽作巴蜀行，江头宿昔春水生。路经三峡不艰阻，遍与疲民问疾苦。随身长剑莫轻舞，试伐蛟鼍斩豺虎。此来人士众如雨，得君此行慰羁旅。君但垂情一笑许，胜使区区入州府。百城因之遂安堵，亦胜无事闲坐否。
送杨蒙秀才往乐平
作者：吕本中
朝代：宋
体裁：五言律诗

我有闽粤役，君成江浙行。穷途一回首，岁晚倍伤情。佳气占行在，烟氛满列营。如何抱奇策，不一请长缨。
送林之奇少颖秀才往行朝
作者：吕本中
朝代：宋
体裁：古风

我为福堂游，破屋占城市。城中几万户，所识一林子。蓊然众木中，见此真杞梓。未为栋梁具，且映风日美。子之于为学，其志盖未已。上欲穷经书，下考百代史。发而为文词，一一当俊伟。夫岂效鄙夫，念彼不念此。今来赴行朝，学已优则仕。穷通决有命，所愿求诸已。圣贤有明训，不在于青紫。丈夫出事君，邪正从此始。
送王周士
作者：吕本中
朝代：宋
体裁：七言律诗

病欲驰驱转不宜，只今筋力十分衰。平生轗轲老更甚，此去艰难心自知。苛痒未除妨摄念，交游虽近废论诗。明年更欲寻公去，同上衡山过九疑。
送王提举赴淮东七首
作者：吕本中
朝代：宋

君为千里行，我此一室住。清风随画舸，已过江北路。君如暑伏冰，所至自清静。翛然接新秋，已复天地性。随行万卷书，既足以自娱。因知君所乐，不在使者车。入门虽多涂，其究有安宅。君能识其然，一语在物格。学道贵积习，天地故相似。不容有秋心，毫发在胸次。海陵我旧游，岁月亦已久。不知兵火后，尚有昔人否。官闲有新作，寄我莫惮远。兼书海陵事，令我开病眼。
送王提举赴淮东七首·其一
作者：吕本中
朝代：宋
体裁：五言绝句

君为千里行，我此一室住。清风随画舸，已过江北路。
送王提举赴淮东七首·其七
作者：吕本中
朝代：宋
体裁：五言绝句

官闲有新作，寄我莫惮远。兼书海陵事，令我开病眼。
送王提举赴淮东七首·其三
作者：吕本中
朝代：宋

随行万卷书，既足以自娯。
因知君所乐，不在使者车。
送王提举赴淮东七首·其三
作者：吕本中
朝代：宋

随行万卷书，既足以自娱。因知君所乐，不在使者车。
送王提举赴淮东七首·其二
作者：吕本中
朝代：宋

君如暑伏冰，所至自清静。翛然接新秋，已复天地性。
送王提举赴淮东七首·其二
作者：吕本中
朝代：宋

君如暑伏冰，所至自清静。
翛然接新秋，已復天地性。
送王提举赴淮东七首·其五
作者：吕本中
朝代：宋

学道贵积习，天地故相似。不容有秋心，毫发在胸次。
送王提举赴淮东七首·其五
作者：吕本中
朝代：宋

学道贵积习，天地故相似。
不容有秋心，毫髮在胸次。
送王提举赴淮东七首·其六
作者：吕本中
朝代：宋
体裁：五言绝句

海陵我旧游，岁月亦已久。不知兵火后，尚有昔人否。
送王提举赴淮东七首·其四
作者：吕本中
朝代：宋
体裁：五言绝句

入门虽多涂，其究有安宅。君能识其然，一语在物格。
送瑞印上人归福州
作者：吕本中
朝代：宋

不须布袜与行纒，参得诸方五味禅。
散尽白云见明月，虚空只是水中天。
送瑞印上人归福州
作者：吕本中
朝代：宋

不须布袜与行缠，参得诸方五味禅。散尽白云见明月，虚空只是水中天。
送程伯禹归浮梁
作者：吕本中
朝代：宋

不见程公二十年，上饶相遇各华颠。平生气节名先立，老去安闲我未然。即看归来上廊庙，未容休歇住林泉。饱山阁上凭栏处，合得逍遥第一篇。疾病因循懒出门，茅檐终日坐昏昏。雨声点滴松藏寺，人迹稀疏犬吠村。时得使君相劳苦，胜于书札问寒温。只应此去添憔悴，又欠先生酒一尊。
送程伯禹归浮梁·其一
作者：吕本中
朝代：宋
体裁：七言律诗

不见程公二十年，上饶相遇各华颠。平生气节名先立，老去安闲我未然。即看归来上廊庙，未容休歇住林泉。饱山阁上凭栏处，合得逍遥第一篇。
送程伯禹归浮梁·其二
作者：吕本中
朝代：宋
体裁：七言律诗

疾病因循懒出门，茅檐终日坐昏昏。雨声点滴松藏寺，人迹稀疏犬吠村。时得使君相劳苦，胜于书札问寒温。只应此去添憔悴，又欠先生酒一尊。
送笋与何晋之
作者：吕本中
朝代：宋
体裁：七言绝句

年来念念欲深藏，颇觉看书气味长。莫怪囊空无一物，犹能分笋送何郎。
送胡明仲知永州
作者：吕本中
朝代：宋

君行西游浮沅湘，洞庭岳麓天一方。
岳前老人望君久，岁晚不嫌归路长。
晴天万里去鸿鹄，韫玉未售犹深藏。
远行固是君素愿，多蓄奇谋羞自献。
后生纷纷了目前，大策定非凡所见。
簿书汩没渠自忙，道里嵠岖我不倦。
百州东下例无涧，要君嶷然如断山。
我老无用逢多艰，敢復着脚尘埃间。
胸次偪塞良未寛，日夜矫首须君还。
运斤成风君不难，不使世人漫鼻端。
送胡明仲知永州
作者：吕本中
朝代：宋

君行西游浮沅湘，洞庭岳麓天一方。岳前老人望君久，岁晚不嫌归路长。晴天万里去鸿鹄，韫玉未售犹深藏。远行固是君素愿，多蓄奇谋羞自献。后生纷纷了目前，大策定非凡所见。簿书汩没渠自忙，道里溪岖我不倦。百州东下例无涧，要君嶷然如断山。我老无用逢多艰，敢复著脚尘埃间。胸次偪塞良未宽，日夜矫首须君还。运斤成风君不难，不使世人漫鼻端。
送能化主还法轮
作者：吕本中
朝代：宋
体裁：七言绝句

岭外三年避贼忙，法轮元不下禅床。君归却说岭南事，瘴暑作时君自凉。
送苏龙图知明州
作者：吕本中
朝代：宋

知君乡味忆吴馂，便逐轻鸥下急湍。更使烟云有佳思，莫驱鼓吹傍湖山。宇宙之间得几人，平生季子最相亲。一麾出守三千里，去觅风流贺季真。
送苏龙图知明州·其一
作者：吕本中
朝代：宋
体裁：七言绝句

知君乡味忆吴馂，便逐轻鸥下急湍。更使烟云有佳思，莫驱鼓吹傍湖山。
送苏龙图知明州·其二
作者：吕本中
朝代：宋
体裁：七言绝句

宇宙之间得几人，平生季子最相亲。一麾出守三千里，去觅风流贺季真。
送范十八
作者：吕本中
朝代：宋

范子闲行定不穷，袖中诗卷敌清风。
野僧道士有余意，同学故人多近功。
已办辛勤十年读，时须谈笑一尊同。
相看又作韶州客，却望临川是梦中。
送范十八
作者：吕本中
朝代：宋

范子闲行定不穷，袖中诗卷敌清风。野僧道士有馀意，同学故人多近功。已办辛勤十年读，时须谈笑一尊同。相看又作韶州客，却望临川是梦中。
送范十八还江西效白乐天体
作者：吕本中
朝代：宋

与君此别重依然，再得相逢又几年。
无使人言长似旧，况教人道不如前。
穷通轩轾皆由命，贵贱高低总是天。
只有修身全属我，少迟留处更加鞭。
送范十八还江西效白乐天体
作者：吕本中
朝代：宋

与君此别重依然，再得相逢又几年。无使人言长似旧，况教人道不如前。穷通轩轾皆由命，贵贱高低总是天。只有脩身全属我，少迟留处更加鞭。
送范子仪将漕湖北五首
作者：吕本中
朝代：宋

君行欲何之，乃在湖水北。湖水多近县，使者易为德。其民淳而古，其吏朴且直。官闲足宾客，岁稔少盗贼。得君清静化，用教不以力。但自养根苗，勿苦厌蟊螣。许昌无事时，地固多英豪。况君忠宣子，誉望素已高。读书不出户，俛首自作劳。脱身走江南，始为时所褒。每念其先人，水静绝波涛。时从文字嬉，馀事及风骚。忠宣在朝廷，每欲消党与。以我广大心，尽使变齐鲁。同门有不察，平地斗豺虎。君昔住许昌，闭口不复吐。静思前人意，皆是神所许。自守泥涂间，肯复计龃龉。令兄守家学，曰自文正始。惟不卑小官，至死而后已。其间有富贵，乃是偶然尔。人欲学古人，岂不识此理。奈何厌贫贱，乃不退就已。君今又蹈之，可为吾党喜。我懒百事废，尚叨交旧知。时蒙寄书来，索我送行诗。我诗老益退，久为人所嗤。君独不见鄙，论相不举肥。送君湖北去，无事隔山陂。时应有佳句，尚足慰相思。
送范子仪将漕湖北五首·其一
作者：吕本中
朝代：宋

君行欲何之，乃在湖水北。
湖水多近县，使者易为德。
其民淳而古，其吏朴且直。
官闲足宾客，岁稔少盗贼。
得君清静化，用教不以力。
但自养根苖，勿苦厌蟊螣。
送范子仪将漕湖北五首·其一
作者：吕本中
朝代：宋

君行欲何之，乃在湖水北。湖水多近县，使者易为德。其民淳而古，其吏朴且直。官闲足宾客，岁稔少盗贼。得君清静化，用教不以力。但自养根苗，勿苦厌蟊螣。
送范子仪将漕湖北五首·其三
作者：吕本中
朝代：宋

忠宣在朝廷，每欲消党与。以我广大心，尽使变齐鲁。同门有不察，平地斗豺虎。君昔住许昌，闭口不复吐。静思前人意，皆是神所许。自守泥涂间，肯复计龃龉。
送范子仪将漕湖北五首·其三
作者：吕本中
朝代：宋

忠宣在朝廷，每欲消党与。
以我广大心，尽使变齐鲁。
同门有不察，平地鬬豺虎。
君昔住许昌，闭口不復吐。
静思前人意，皆是神所许。
自守泥涂间，肯復计龃龉。
送范子仪将漕湖北五首·其二
作者：吕本中
朝代：宋

许昌无事时，地固多英豪。
况君忠宣子，誉望素已高。
读书不出户，俛首自作劳。
脱身走江南，始为时所褒。
每念其先人，水静绝波涛。
时从文字嬉，余事及风骚。
送范子仪将漕湖北五首·其二
作者：吕本中
朝代：宋

许昌无事时，地固多英豪。况君忠宣子，誉望素已高。读书不出户，俛首自作劳。脱身走江南，始为时所褒。每念其先人，水静绝波涛。时从文字嬉，馀事及风骚。
送范子仪将漕湖北五首·其五
作者：吕本中
朝代：宋
体裁：古风

我懒百事废，尚叨交旧知。时蒙寄书来，索我送行诗。我诗老益退，久为人所嗤。君独不见鄙，论相不举肥。送君湖北去，无事隔山陂。时应有佳句，尚足慰相思。
送范子仪将漕湖北五首·其四
作者：吕本中
朝代：宋
体裁：古风

令兄守家学，曰自文正始。惟不卑小官，至死而后已。其间有富贵，乃是偶然尔。人欲学古人，岂不识此理。奈何厌贫贱，乃不退就已。君今又蹈之，可为吾党喜。
送范师厚宣谕四川
作者：吕本中
朝代：宋

老境侵寻久废诗，送君宁复似当时。虺隤病马犹长路，偃蹇寒松只旧枝。想得山川瞻使节，便令父老识家规。圣朝本意惟宽大，网漏吞舟始合宜。
送范师厚宣谕四川
作者：吕本中
朝代：宋

老境侵寻久废诗，送君宁復似当时。
虺隤病马犹长路，偃蹇寒松只旧枝。
想得山川瞻使节，便令父老识家规。
圣朝本意惟寛大，网漏吞舟始合宜。
送范才元
作者：吕本中
朝代：宋

胡尘犯中原，冠盖走东南。同时辟地人，十不存二三。相逢各衰病，岂复能清谈。君今尚行役，未暇脱征衫。声名自宿昔，文字性所眈。谁能随少年，下笔令人惭。并海虽名郡，嗜爱殊酸咸。君但抚罢民，未须严辔衔。开堂宴宾客，清诗消半酣。时寄荔子来，尚能怜我馋。自馀君不问，只向鼻端参。
送范才元
作者：吕本中
朝代：宋

胡尘犯中原，冠盖走东南。
同时辟地人，十不存二三。
相逢各衰病，岂復能清谈。
君今尚行役，未暇脱征衫。
声名自宿昔，文字性所眈。
谁能随少年，下笔令人惭。
并海虽名郡，嗜爱殊酸咸。
君但抚罢民，未须严辔衔。
开堂宴宾客，清诗消半酣。
时寄荔子来，尚能怜我馋。
自余君不问，只向鼻端参。
送虞澹季然之官京师
作者：吕本中
朝代：宋

车如鷄栖马如狗，劝君莫美循墙走。
车如流水马如龙，不如还家行御风。
以尻为轮神为马，世人计出车马下。
出门险阻道里远，只今谁是能行者。
海陵事剧俸则薄，得公相从亦不恶。
小吏相欺官长怒，我自作烦公笑乐。
庾公故是丰年玉，道貌更自见不足。
断崖独立老松柏，青天何处飞鸿鹄。
汴堤六月尘自障，请公登高更南望。
马烦车怠早归来，且从夫子濠梁上。
送虞澹季然之官京师
作者：吕本中
朝代：宋

车如鸡栖马如狗，劝君莫美循墙走。车如流水马如龙，不如还家行御风。以尻为轮神为马，世人计出车马下。出门险阻道里远，只今谁是能行者。海陵事剧俸则薄，得公相从亦不恶。小吏相欺官长怒，我自作烦公笑乐。庾公故是丰年玉，道貌更自见不足。断崖独立老松柏，青天何处飞鸿鹄。汴堤六月尘自障，请公登高更南望。马烦车怠早归来，且从夫子濠梁上。
送詹慥秀才
作者：吕本中
朝代：宋

子今来几时，岁月忽已晚。
今当别我去，道里初不远。
家山霜正浓，马草寒更短。
何以奉亲懽，一笑和气满。
迩来游学士，已见如子罕。
读书要躬行，俗事不厌简。
故乡多老儒，归日正可款。
时能寄余论，尚足起我懒。
两州多便人，自可数往反。
送詹慥秀才
作者：吕本中
朝代：宋

子今来几时，岁月忽已晚。今当别我去，道里初不远。家山霜正浓，马草寒更短。何以奉亲欢，一笑和气满。迩来游学士，已见如子罕。读书要躬行，俗事不厌简。故乡多老儒，归日正可款。时能寄馀论，尚足起我懒。两州多便人，自可数往反。
送谦上人回建州三首
作者：吕本中
朝代：宋

子来不惮千里远，我病可无终岁忧。相见匆匆又相别，主人无恨客无求。平生苦节胡元仲，老大多才刘致中。为我殷勤问消息，十年坚坐想高风。遥山渡口晚犹寒，道路奔波未许闲。颇恨独来不同赏，竹舆穿雨上疏山。
送谦上人回建州三首·其一
作者：吕本中
朝代：宋
体裁：七言绝句

子来不惮千里远，我病可无终岁忧。相见匆匆又相别，主人无恨客无求。
送谦上人回建州三首·其三
作者：吕本中
朝代：宋
体裁：七言绝句

遥山渡口晚犹寒，道路奔波未许闲。颇恨独来不同赏，竹舆穿雨上疏山。
送谦上人回建州三首·其二
作者：吕本中
朝代：宋
体裁：七言绝句

平生苦节胡元仲，老大多才刘致中。为我殷勤问消息，十年坚坐想高风。
送财用归开化二首
作者：吕本中
朝代：宋

年来相聚欲无言，懒说诸方五味禅。所恨归程太匆遽，不收吾骨瘴江边。疾病支离欲著床，尔来殊不负秋阳。头童齿豁西风里，尚费萦帘一炷香。
送财用归开化二首·其一
作者：吕本中
朝代：宋
体裁：七言绝句

年来相聚欲无言，懒说诸方五味禅。所恨归程太匆遽，不收吾骨瘴江边。
送财用归开化二首·其二
作者：吕本中
朝代：宋

疾病支离欲着床，尔来殊不负秋阳。
头童齿豁西风裏，尚费萦帘一炷香。
送财用归开化二首·其二
作者：吕本中
朝代：宋

疾病支离欲著床，尔来殊不负秋阳。头童齿豁西风里，尚费萦帘一炷香。
送赵十一弟之官南安
作者：吕本中
朝代：宋

君为千里行，我有一尊酒。把酒持劝君，欲以为君寿。南安傍庾岭，瘴疠亦时有。德人固天相，和气生户牖。斯民得安乐，如我屈伸肘。居然变远俗，共感贤太守。我病居上饶，忽忽岁月久。杜门百事废，亦复厌奔走。得君暂相从，感叹成皓首。颇念河朔时，相从诵诗否。人生只此是，不必更抖擞。有便即寄书，频来问衰朽。
送赵十一弟之官南安
作者：吕本中
朝代：宋

君为千里行，我有一尊酒。
把酒持劝君，欲以为君寿。
南安傍庾岭，瘴疠亦时有。
德人固天相，和气生户牖。
斯民得安乐，如我屈伸肘。
居然变远俗，共感贤太守。
我病居上饶，忽忽岁月久。
杜门百事废，亦復厌奔走。
得君暂相从，感嘆成皓首。
颇念河朔时，相从诵诗否。
人生只此是，不必更抖擞。
有便即寄书，频来问衰朽。
送邢道州赵邵州归湖南
作者：吕本中
朝代：宋
体裁：古风

相逢不得款，奈此别离何。长涂已新秋，从此风雨多。欣然出残暑，如鸟离网罗。我独此淹留，衰病日婆娑。跂足望二子，洞庭秋始波。道州通家旧，口辩如悬河。邵州我表弟，玉也保不磨。无由得相就，相近日经过。黄尘翻马足，未暇眄庭柯。何时寄书来，与我消睡魔。天凉不饮酒，为子一高歌。
送钱子虚抚干往洪州赴新任二首
作者：吕本中
朝代：宋

君不求时用，居然如病夫。经过阅岁月，相伴走江湖。白玉终无玷，寒松保不枯。同官多胜士，总为致区区。老矣吾无用，归欤子未宜。端能出奇策，略为济斯时。闷有书遮眼，闲须笏拄颐。西山有爽气，当报故人知。
送钱子虚抚干往洪州赴新任二首·其一
作者：吕本中
朝代：宋
体裁：五言律诗

君不求时用，居然如病夫。经过阅岁月，相伴走江湖。白玉终无玷，寒松保不枯。同官多胜士，总为致区区。
送钱子虚抚干往洪州赴新任二首·其二
作者：吕本中
朝代：宋
体裁：五言律诗

老矣吾无用，归欤子未宜。端能出奇策，略为济斯时。闷有书遮眼，闲须笏拄颐。西山有爽气，当报故人知。
送韩临亨提举
作者：吕本中
朝代：宋

君有千里行，我独留此居。
君行赴何许，沅江隔重湖。
我留此山中，欲去尚踌躇。
沅江道里僻，罢民待君苏。
君亦怜其民，湿沫勤喣濡。
凉风促君斾，小雨膏君车。
渐去嚣尘远，及此夏景初。
野色望行路，东门初首涂。
风土日已好，谁能怀旧庐。
举手谢拘束，有若纵壑鱼。
路逢旧交游，相见问何如。
道我且贫病，因风时寄书。
送韩临亨提举
作者：吕本中
朝代：宋

君有千里行，我独留此居。君行赴何许，沅江隔重湖。我留此山中，欲去尚踌躇。沅江道里僻，罢民待君苏。君亦怜其民，湿沫勤喣濡。凉风促君旆，小雨膏君车。渐去嚣尘远，及此夏景初。野色望行路，东门初首涂。风土日已好，谁能怀旧庐。举手谢拘束，有若纵壑鱼。路逢旧交游，相见问何如。道我且贫病，因风时寄书。
送韩存中侍郎赴光州二首
作者：吕本中
朝代：宋

公今处群士，培塿望嵩高。不有千钧重，虚蒙一字褒。荒山伏虎兕，小径狎狸猱。默坐吾已得，往寻渠自劳。令弟今先达，诸郎复可人。一麾公出守，三径我知津。香火它年社，山河后夜春。会须从几杖，不必画麒麟。
送韩存中侍郎赴光州二首·其一
作者：吕本中
朝代：宋
体裁：五言律诗

公今处群士，培塿望嵩高。不有千钧重，虚蒙一字褒。荒山伏虎兕，小径狎狸猱。默坐吾已得，往寻渠自劳。
送韩存中侍郎赴光州二首·其二
作者：吕本中
朝代：宋

令弟今先达，诸郎复可人。一麾公出守，三径我知津。香火它年社，山河后夜春。会须从几杖，不必画麒麟。
送韩存中侍郎赴光州二首·其二
作者：吕本中
朝代：宋

令弟今先达，诸郎復可人。
一麾公出守，三径我知津。
香火它年社，山河后夜春。
会须从几杖，不必画麒麟。
送韩念八迪功
作者：吕本中
朝代：宋
体裁：五言律诗

君去留不得，我行还未忙。漂零更远别，衰疾且深藏。野水千山绿，荷花一路香。犹思往还地，相望隔浮航。
送韩撝秉则赴棣倅
作者：吕本中
朝代：宋

公如玉壶冰，见即离烦热。
况当清秋悬，更自贮霜月。
中边本无垢，何处觅焚爇。
盛以百炼铜，此亦不得折。
初蒙一日款，遽有千里别。
扁舟转青齐，岁事当雨雪。
远行不赢粮，已悟服食诀。
古来饕餮徒，颇谓一世杰。
唾壶彼何知，便为如意缺。
观其所用心，俱不异鼠窃。
首阳独往人，渠自饱薇蕨。
举头公一笑，百虑无以绝。
江源初滥觞，末乃流不竭。
伤哉鞴上鹰，一饱便飞掣。
送韩撝秉则赴棣倅
作者：吕本中
朝代：宋

公如玉壶冰，见即离烦热。况当清秋悬，更自贮霜月。中边本无垢，何处觅焚爇。盛以百鍊铜，此亦不得折。初蒙一日款，遽有千里别。扁舟转青齐，岁事当雨雪。远行不赢粮，已悟服食诀。古来饕餮徒，颇谓一世杰。唾壶彼何知，便为如意缺。观其所用心，俱不异鼠窃。首阳独往人，渠自饱薇蕨。举头公一笑，百虑无以绝。江源初滥觞，末乃流不竭。伤哉韝上鹰，一饱便飞掣。
送魏县丞之官余杭
作者：吕本中
朝代：宋

君去我逾静，我病君得知。
如何便相远，未有再见期。
溪桥已春晚，红紫久离披。
初无一尊酒，慰君别后思。
君才则甚长，所用无不宜。
但当敛光芒，匣剑深藏之。
初非击刺用，肯顾庸人嗤。
平生富事业，余事尤长诗。
当官倘见念，琢句敢嫌迟。
上以寄难兄，下以愈我饥。
送魏县丞之官馀杭
作者：吕本中
朝代：宋

君去我逾静，我病君得知。如何便相远，未有再见期。溪桥已春晚，红紫久离披。初无一尊酒，慰君别后思。君才则甚长，所用无不宜。但当敛光芒，匣剑深藏之。初非击刺用，肯顾庸人嗤。平生富事业，馀事尤长诗。当官倘见念，琢句敢嫌迟。上以寄难兄，下以愈我饥。
遣怀三首
作者：吕本中
朝代：宋

何山不堪隐，何家不可居。古来子华门，亦着荷畚夫。荒田脱积雨，未免供晚租。今日视昨日，但见有不如。故人劝加餐，老亲怜嗜书。宁知毛锥子，不可一日无。秋风袭残暑，忽过江上林。旦日扶杖来，不见十亩阴。蔬畦甚寂寞，亦受霜雪侵。念此不常好，如我宿昔心。涛头落崩岸，野鸟助讴吟。潜鱼着沙底，避网冬更沈。异时忘言人，马鬣今宿草。生平不如意，欲伴寒木槁。遂令藜苋肠，更尽组绣巧。三年对空案，诵子诗可饱。从来文字工，不解颜色好。相逢期后身，再访西院老。
遣怀三首·其一
作者：吕本中
朝代：宋
体裁：古风

何山不堪隐，何家不可居。古来子华门，亦着荷畚夫。荒田脱积雨，未免供晚租。今日视昨日，但见有不如。故人劝加餐，老亲怜嗜书。宁知毛锥子，不可一日无。
遣怀三首·其三
作者：吕本中
朝代：宋

异时忘言人，马鬛今宿草。
生平不如意，欲伴寒木槁。
遂令藜苋肠，更尽组绣巧。
三年对空案，诵子诗可饱。
从来文字工，不解颜色好。
相逢期后身，再访西院老。
遣怀三首·其三
作者：吕本中
朝代：宋

异时忘言人，马鬣今宿草。生平不如意，欲伴寒木槁。遂令藜苋肠，更尽组绣巧。三年对空案，诵子诗可饱。从来文字工，不解颜色好。相逢期后身，再访西院老。
遣怀三首·其二
作者：吕本中
朝代：宋
体裁：古风

秋风袭残暑，忽过江上林。旦日扶杖来，不见十亩阴。蔬畦甚寂寞，亦受霜雪侵。念此不常好，如我宿昔心。涛头落崩岸，野鸟助讴吟。潜鱼着沙底，避网冬更沈。
避寇南行
作者：吕本中
朝代：宋
体裁：七言律诗

何处田园不是家，尽扶衰病过天涯。山村酒熟人人醉，客路春浓处处花。敢道岭南无贼马，侧闻江左尚风沙。囊空甑倒君休笑，亦有新诗伴齿牙。
邦杰惠砚纸墨三物谨成古体诗一首上谢
作者：吕本中
朝代：宋
体裁：古风

歙溪孕石成縠纹，歙山松煤烟入云。敲冰落手卷盈轴，顿使几案生清芬。魏侯哦诗日更好，静到溪山未枯槁。肯分三物到幽人，不留自起太玄草。
邮上祈雨
作者：吕本中
朝代：宋

泥龙蜴蜥困追求，旱徧淮南二十州。
寄语天公莫轻许，少留眀月作中秋。
邮上祈雨
作者：吕本中
朝代：宋

泥龙蜴蜥困追求，旱遍淮南二十州。寄语天公莫轻许，少留明月作中秋。
邵伯埭路中
作者：吕本中
朝代：宋
体裁：七言律诗

行前蒲柳后鸥鸟，乃似白沙之旧居。忽见云天有新语，不知风雨对残书。往来河树几倾盖，上下江船如贯鱼。更与河山结香火，夜窗重枉故人车。
邵伯路中途遇前纲载茉莉花甚众舟行甚急不得细观也又有小盆榴等皆精妙奇靡之观因成二绝
作者：吕本中
朝代：宋

花似细薇香似兰，已宜炎暑又宜寒。心知合伴灵和柳，不许行人仔细看。玉桧盆榴作队来，异香相趁不相猜。从今闭向深宫里，莫学江湖自在开。
邵伯路中途遇前纲载茉莉花甚众舟行甚急不得细观也又有小盆榴等皆精妙奇靡之观因成二绝·其一
作者：吕本中
朝代：宋
体裁：七言绝句

花似细薇香似兰，已宜炎暑又宜寒。心知合伴灵和柳，不许行人仔细看。
邵伯路中途遇前纲载茉莉花甚众舟行甚急不得细观也又有小盆榴等皆精妙奇靡之观因成二绝·其二
作者：吕本中
朝代：宋

玉桧盆榴作队来，异香相趁不相猜。
从今闭向深宫裏，莫学江湖自在开。
邵伯路中途遇前纲载茉莉花甚众舟行甚急不得细观也又有小盆榴等皆精妙奇靡之观因成二绝·其二
作者：吕本中
朝代：宋

玉桧盆榴作队来，异香相趁不相猜。从今闭向深宫里，莫学江湖自在开。
郊居
作者：吕本中
朝代：宋

纷纷俗驾不容攀，尚喜郊居绝往还。野寺并冬终日雨，客房无事一秋闲。平生谈说舌犹在，病起彫疏鬓已斑。始悟庄周太多事，处夫才与不才间。
郊居
作者：吕本中
朝代：宋

纷纷俗驾不容攀，尚喜郊居绝往还。
野寺并冬终日雨，客房无事一秋闲。
平生谈说舌犹在，病起雕疏髩已斑。
始悟庄周太多事，处夫才与不才间。
郑昂用岑参太白胡僧歌韵作楞伽室老人歌寄杲老
作者：吕本中
朝代：宋

楞伽室中绝皂白，去天何止三百尺。只今更住最高峰，斋无木鱼粥无钟。已将虎兕等蝼蚁，更许蛙蚓同蛟龙。闻道说禅通一线，为尔不识楞伽面。一生强项我所知，气压霜皮四十围。世人未辨此真伪，敢向楞伽论是非。诸公固是旧所适，郑髯从之新有得。欲将此意向楞伽，但道鹄乌同一色。
郑昂用岑参太白胡僧歌韵作楞伽室老人歌寄杲老
作者：吕本中
朝代：宋

楞伽室中绝皂白，去天何止三百尺。
只今更住最高峰，斋无木鱼粥无钟。
已将虎兕等蝼蚁，更许蛙蚓同蛟龙。
闻道说禅通一线，为尔不识楞伽面。
一生强项我所知，气压霜皮四十围。
世人未辨此真僞，敢向楞伽论是非。
诸公固是旧所适，郑髯从之新有得。
欲将此意向楞伽，但道鹄乌同一色。
郡会分韵得蛮字
作者：吕本中
朝代：宋
体裁：七言律诗

柳外高楼四面山，使君携客共跻攀。尘埃不动日方永，桃李无言春自闲。未厌簿书时到眼，每逢诗酒亦怡颜。夜阑一倍园林胜，尚觉清歌欠小蛮。
郡会赏牡丹分韵得裳字
作者：吕本中
朝代：宋

敢辞深坐懒衣裳，便欲追陪恐病妨。
小户长忧劝酒满，短才仍怯和诗忙。
牡丹花在逢寒食，羣玉山如望洛阳。
不是使君寻旧赏，更无人会忆姚黄。
郡会赏牡丹分韵得裳字
作者：吕本中
朝代：宋

敢辞深坐懒衣裳，便欲追陪恐病妨。小户长忧劝酒满，短才仍怯和诗忙。牡丹花在逢寒食，群玉山如望洛阳。不是使君寻旧赏，更无人会忆姚黄。
郴州牛脾山谒景星观下有白鹿洞乃苏耽飞升之地
作者：吕本中
朝代：宋

清霜散晓阴，轻风吹宿雾。桥倾绝人行，渔间借舟渡。初惊乌背转，渐入牛脾路。长林连云壑，细草萦石户。洞深锁灵踪，鹿去骖仙驭。殿高邻天冠，廊回宽地屦。骤响水湍流，飘香花似雨。崎岖到山椒，静旷夺尘虑。四顾但苍莽，俯窥若轩翥。伫立鹤不归，寒生日云莫。
郴州牛脾山谒景星观下有白鹿洞乃苏耽飞昇之地
作者：吕本中
朝代：宋

清霜散晓阴，轻风吹宿雾。
桥倾绝人行，渔间借舟渡。
初惊乌背转，渐入牛脾路。
长林连云壑，细草萦石户。
洞深锁灵踪，鹿去骖仙驭。
殿高邻天冠，廊回宽地屦。
骤响水湍流，飘香花似雨。
崎岖到山椒，静旷夺尘虑。
四顾但苍莽，俯窥若轩翥。
竚立鹤不归，寒生日云莫。
郴州谒义帝陵庙
作者：吕本中
朝代：宋
体裁：七言律诗

淅淅寒声未落霜，满庭残叶不胜黄。墙头雨带烟悲冢，炉冷风飘尘带香。修墓尚应怀楚德，入关犹想快秦王。追思往事空垂泪，无限伤心对夕阳。
醉经堂
作者：吕本中
朝代：宋
体裁：古风

纷纷入醉梦，一语令渠醒。段子闭门居，云何犹醉经。其醉盖非醉，初无能解酲。问经何所说，明善故能诚。
采桑子
作者：吕本中
朝代：宋

恨君不似江楼月，南北东西，南北东西，只有相随无别离。恨君却似江楼月，暂满还亏，暂满还亏，待得团圆是几时？乱红夭绿风吹尽，小市疏楼。细雨轻鸥。总向离人恨里收。年年春好年年病，妾自西游。水自东流。不似残花一样愁。
采桑子·其二
作者：吕本中
朝代：宋
体裁：词

乱红夭绿风吹尽，小市疏楼。细雨轻鸥。总向离人恨里收。年年春好年年病，妾自西游。水自东流。不似残花一样愁。
采桑子·恨君不似江楼月
作者：吕本中
朝代：宋
体裁：词

恨君不似江楼月，南北东西。
只有相随无别离。
恨君却似江楼月，暂满还亏。
暂满还亏。
待得团团是几时。
采桑子·恨君不似江楼月
作者：吕本中
朝代：宋
体裁：词

恨君不似江楼月，南北东西，南北东西，只有相随无别离。恨君却似江楼月，暂满还亏，暂满还亏，待得团圆是几时？
采莲曲
作者：吕本中
朝代：宋
体裁：词

芳时并采曾莲舟，一段相思水缓流。憎杀回风无意绪，解侬锦缆转船头。
采菱词
作者：吕本中
朝代：宋

浩瀚湖光淹北皋，柳弯翠满敢辞劳。
青菰出水犹佳蔌，上级芰循溪作沚毛。
楚水嗜奇闻辨论，辋川灯火正风骚。
何当采掇秋光裏，游嬉吴姬荡小舠。
采菱词
作者：吕本中
朝代：宋

浩瀚湖光淹北皋，柳弯翠满敢辞劳。青菰出水犹佳蔌，紫芰循溪作沚毛。楚水嗜奇闻辨论，辋川灯火正风骚。何当采掇秋光里，游嬉吴姬荡小舠。
重阳前一日作
作者：吕本中
朝代：宋

凉风策策旁江城，道路犹宽远去程。秋晚情怀常索莫，夜长更漏转分明。未偿脐腹三年艾，不负膏油二尺檠。明日黄花一尊酒，苦思亲旧与同倾。
重阳前一日作
作者：吕本中
朝代：宋

凉风策策旁江城，道路犹寛远去程。
秋晚情怀常索莫，夜长更漏转分明。
未偿脐腹三年艾，不负膏油二尺檠。
明日黄花一尊酒，苦思亲旧与同倾。
重阳日西兴寄临安亲旧
作者：吕本中
朝代：宋
体裁：五言律诗

我来西兴口，君在龙山旁。如何阻一水，不共作重阳。别浦潮犹白，深秋菊未黄。遥知对杯酌，不记是他乡。
野寺
作者：吕本中
朝代：宋

晓窗日未融，野寺雨欲作。
经旬少客到，静坐差可乐。
平生遭病扰，今更不如昨。
囊空畏高医，何以致良药。
所幸秋已至，所在身可着。
洗耳听凉风，不待一叶落。
野寺
作者：吕本中
朝代：宋

晓窗日未融，野寺雨欲作。经旬少客到，静坐差可乐。平生遭病扰，今更不如昨。囊空畏高医，何以致良药。所幸秋已至，所在身可著。洗耳听凉风，不待一叶落。
野岸
作者：吕本中
朝代：宋
体裁：七言绝句

淡日轻烟村径斜，长风卷浪欲浮花。夜深隔岸渔舟过，萤火惊飞乱点沙。
金丝桃
作者：吕本中
朝代：宋
体裁：七言绝句

菲菲红紫送春去，独自黄葩夏日闲。那得文仙归故园，黄冠相向到邱山。
金溪董需彦先凌岑庵
作者：吕本中
朝代：宋

我为江南游，衰病转不堪。
往来信抚间，未上凌岑庵。
凌岑贤主人，清峻如山岩。
避事若荼苦，守贫如荠甘。
平生好交游，十不存二三。
令弟又继往，世不闻清谈。
高风故绝俗，想像令人惭。
浮生有欣戚，此味久已谙。
请君但高枕，客来睡方酣。
茫茫岐路间，与渠为指南。
乘风本余事，不向鼻端参。
金溪董需彦先凌岑庵
作者：吕本中
朝代：宋

我为江南游，衰病转不堪。往来信抚间，未上凌岑庵。凌岑贤主人，清峻如山岩。避事若荼苦，守贫如荠甘。平生好交游，十不存二三。令弟又继往，世不闻清谈。高风故绝俗，想像令人惭。浮生有欣戚，此味久已谙。请君但高枕，客来睡方酣。茫茫岐路间，与渠为指南。乘风本馀事，不向鼻端参。
钱逊叔侍郎奉京师旧坟改葬天柱谨成挽诗一首
作者：吕本中
朝代：宋

钱氏霸吴越，功德在斯民。逊王早退居，身退道益尊。至今二百年，盛事传后昆。文采震本朝，岂惟光一门。后来翰林公，又以直声闻。累叶其外家，家世悉殊勋。善恶久乃效，其报于此分。裔孙杰立者，迎丧自中原。遂令扰攘后，得安久旅魂。依依天柱山，不必京洛尘。死者如有知，当言吾有孙。小人托末契，所恨老不文。睹此一时盛，忍终无一言。越水流不竭，越山旱不昏。孝子亦不匮，锡类到礽云。
钱逊叔侍郎奉京师旧坟改葬天柱谨成挽诗一首
作者：吕本中
朝代：宋

钱氏霸吴越，功德在斯民。
逊王早退居，身退道益尊。
至今二百年，盛事传后昆。
文采震本朝，岂惟光一门。
后来翰林公，又以直声闻。
累叶其外家，家世悉殊勲。
善恶久乃效，其报于此分。
裔孙杰立者，迎丧自中原。
遂令扰攘后，得安久旅魂。
依依天柱山，不必京洛尘。
死者如有知，当言吾有孙。
小人託末契，所恨老不文。
睹此一时盛，忍终无一言。
越水流不竭，越山旱不昏。
孝子亦不匮，锡类到礽云。
钱逊叔诸公赋石鼓文请同作
作者：吕本中
朝代：宋

江头羽书相续来，城中草木冻不开。腐儒坐视了无策，但守寒炉吹死灰。我公送我石鼓文，令我琢句要春回。簸荡风云走蛟蜃，百虫久蛰闻惊雷。钱公自是力扛鼎，持此浮游转湖岭。汉碑秦篆已么么，况复钟王敢驰骋。后来颇供儿女弄，神物有知当远屏。石鼓之文公所知，正是周室中兴时。庶几我皇亦如此，一扫狂虏随风飞。石鼓之文尚可读，小臣愿继车攻诗。
钱逊叔诸公赋石鼓文请同作
作者：吕本中
朝代：宋

江头羽书相续来，城中草木冻不开。
腐儒坐视了无策，但守寒炉吹死灰。
我公送我石鼓文，令我琢句要春回。
簸荡风云走蛟蜃，百虫久蛰闻惊雷。
钱公自是力扛鼎，持此浮游转湖岭。
汉碑秦篆已么么，况復钟王敢驰骋。
后来颇供儿女弄，神物有知当远屏。
石鼓之文公所知，正是周室中兴时。
庶几我皇亦如此，一扫狂虏随风飞。
石鼓之文尚可读，小臣愿继车攻诗。
长啸夜泊
作者：吕本中
朝代：宋
体裁：五言律诗

春烟失晚树，柔橹翠峰湄。野径寻山暗，舣舟问路岐。敲诗吟人瓮，点字墨池前。把酒怀前哲，萧条一夕思。
长相思·要相忘
作者：吕本中
朝代：宋
体裁：词

要相忘。不相忘。玉树郎君月艳娘。几回曾断肠。欲下床。却上床。上得床来思旧乡。北风吹梦长。
长葛道中遇周原仲
作者：吕本中
朝代：宋

羸马冲寒骄不驶，积雪残冰杂泥滓。长葛县中日落时，举头忽见周夫子。下马相看两惊怪，各喜南归此身在。僧房夜语久不眠，更摩枵腹偿诗债。子行四方尚谋食，我亦年来倦行役。枥下骅骝世得知，海底珊瑚人未识。长安公卿富贵客，谁能日在子思侧。洛阳年少未宜轻，看子重陈治安策。
长葛道中遇周原仲
作者：吕本中
朝代：宋

羸马衝寒骄不驶，积雪残冰杂泥滓。
长葛县中日落时，举头忽见周夫子。
下马相看两惊怪，各喜南归此身在。
僧房夜语久不眠，更摩枵腹偿诗债。
子行四方尚谋食，我亦年来倦行役。
枥下骅骝世得知，海底珊瑚人未识。
长安公卿富贵客，谁能日在子思侧。
洛阳年少未宜轻，看子重陈治安策。
问乾元圭老
作者：吕本中
朝代：宋

问讯乾元老，江头几日回。还应舣船待，不作御风来。漫有经旬别，频思一笑开。庭前荔子熟，尚要著诗催。
问干元珪老
作者：吕本中
朝代：宋

问讯干元老，江头几日回。
还应舣船待，不作御风来。
漫有经旬别，频思一笑开。
庭前荔子熟，尚要着诗催。
问晁伯宇疾二首
作者：吕本中
朝代：宋

晁子卧京城，岁月晚不用。偷身出尘土，闭户忍疾痛。客来不与语，有口吾懒动。今年又请老，气力当少纵。生平厌笔墨，弃去不复弄。颇念白头亲，甘旨须子奉。呻吟不衽席，妙语时一讽。谁令稻粱谋，未答泉石梦。鄙夫托未契，义实忧患共。天定或胜人，寡固不敌众。请公但缩手，保此清净供。因书报安否，兼与问群从。取骥伏盐车，更欲絷其足。于物未有害，罚汝则已酷。晁子江海士，老去自窘束。平生万卷书，岂止十年读。随身几箱箧，一一手自录。初无解衣赠，未免操戈逐。仲也抱瑚琏，幼亦好奇服。西堂老弘微，与子同轨躅。过门有江谢，共语喧破屋。弃官吾已懒，覆种子未孰。逢人强应接，遇事多诟辱。何时把锄头，得止季路宿。
问晁伯宇疾二首·其一
作者：吕本中
朝代：宋

晁子卧京城，岁月晚不用。偷身出尘土，闭户忍疾痛。客来不与语，有口吾懒动。今年又请老，气力当少纵。生平厌笔墨，弃去不复弄。颇念白头亲，甘旨须子奉。呻吟不衽席，妙语时一讽。谁令稻粱谋，未答泉石梦。鄙夫托未契，义实忧患共。天定或胜人，寡固不敌众。请公但缩手，保此清净供。因书报安否，兼与问群从。
问晁伯宇疾二首·其一
作者：吕本中
朝代：宋

晁子卧京城，岁月晚不用。
偷身出尘土，闭户忍疾痛。
客来不与语，有口吾懒动。
今年又请老，气力当少纵。
生平厌笔墨，弃去不復弄。
颇念白头亲，甘旨须子奉。
呻吟不衽席，妙语时一讽。
谁令稻粱谋，未答泉石梦。
鄙夫託未契，义实忧患共。
天定或胜人，寡固不敌众。
请公但缩手，保此清凈供。
因书报安否，兼与问群从。
问晁伯宇疾二首·其二
作者：吕本中
朝代：宋
体裁：古风

取骥伏盐车，更欲絷其足。于物未有害，罚汝则已酷。晁子江海士，老去自窘束。平生万卷书，岂止十年读。随身几箱箧，一一手自录。初无解衣赠，未免操戈逐。仲也抱瑚琏，幼亦好奇服。西堂老弘微，与子同轨躅。过门有江谢，共语喧破屋。弃官吾已懒，覆种子未孰。逢人强应接，遇事多诟辱。何时把锄头，得止季路宿。
闰月九日
作者：吕本中
朝代：宋
体裁：七言绝句

疏林渺渺下新霜，留得黄花小槛香。莫道穷秋少风味，一时顿有两重阳。
闲居
作者：吕本中
朝代：宋

湿云一片傍门垂，秋草盈庭绿未辞。剥啄无声诗思懒，竹床方枕梦回迟。绵绵风雨雨鸠催，衰柳朦胧玉作堆。不道陶公秫未熟，烟波一片欲飞来。新添涨非碧天空，拄杖斜衣红蓼中。角瓮何须犹倔强，桔槔南陌正秋风。荆扉寂寞锁花枝，攲枕闲追方外知。一缕茶烟新水足，半帘宿雨燕飞迟。阴晴未定两相催，夜半蛩声送晚雷。可怜野人无底事，阶前新看绣莓苔。秋原尽好放游筇，何事山斋任懒慵。屋漏有痕留作字，梧桐带雨听笙镛。西风岑寂子云居，未放秋阳晒腹书。却笑问字谁载酒，雨烟仍是老樵渔。
闲居
作者：吕本中
朝代：宋

风土傜人住，依栖县令尊。
摘山春晚苦，汲涧雨余浑。
白日供高枕，生涯付小园。
时来携白铲，种药两三根。
闲居
作者：吕本中
朝代：宋

风土徭人住，依栖县令尊。摘山春晚苦，汲涧雨馀浑。白日供高枕，生涯付小园。时来携白铲，种药两三根。
闲居·其一
作者：吕本中
朝代：宋
体裁：七言绝句

湿云一片傍门垂，秋草盈庭绿未辞。剥啄无声诗思懒，竹床方枕梦回迟。
闲居·其七
作者：吕本中
朝代：宋
体裁：七言绝句

西风岑寂子云居，未放秋阳晒腹书。却笑问字谁载酒，雨烟仍是老樵渔。
闲居·其三
作者：吕本中
朝代：宋

新添涨非碧天空，拄杖斜衣红蓼中。角瓮何须犹倔强，桔槔南陌正秋风。
闲居·其三
作者：吕本中
朝代：宋

新添涨非碧天空，拄杖斜衣红蓼中。
角瓮何须犹倔强，桔槹南陌正秋风。
闲居·其二
作者：吕本中
朝代：宋
体裁：七言绝句

绵绵风雨雨鸠催，衰柳朦胧玉作堆。不道陶公秫未熟，烟波一片欲飞来。
闲居·其五
作者：吕本中
朝代：宋
体裁：七言绝句

阴晴未定两相催，夜半蛩声送晚雷。可怜野人无底事，阶前新看绣莓苔。
闲居·其六
作者：吕本中
朝代：宋

秋原尽好放游笻，何事山斋任懒慵。
屋漏有痕留作字，梧桐带雨听笙镛。
闲居·其六
作者：吕本中
朝代：宋

秋原尽好放游筇，何事山斋任懒慵。屋漏有痕留作字，梧桐带雨听笙镛。
闲居·其四
作者：吕本中
朝代：宋

荆扉寂寞锁花枝，攲枕闲追方外知。一缕茶烟新水足，半帘宿雨燕飞迟。
闲居·其四
作者：吕本中
朝代：宋

荆扉寂寞锁花枝，欹枕闲追方外知。
一缕茶烟新水足，半帘宿雨燕飞迟。
闲居即事
作者：吕本中
朝代：宋
体裁：七言律诗

新旧音书寂不来，略无一事可萦怀。春风寂寞花侵路，野寺荒凉草上阶。剩欲出门留客坐，不妨扶杖看僧斋。无人会得庞公意，只道渊明是正侪。
闲居感旧偶成十绝乘兴有作不复诠次
作者：吕本中
朝代：宋

四海交游一信民，后来情分更谁亲。可怜相伴溪堂老，一去尘寰三十春。一世声名高与关，亦知不合住人间。不令整顿乾坤了，虚逐松声半夜还。璧老投冠去学禅，堂堂一鼓阵无前。平生老伴唯均父，马病涂穷不著鞭。屏医却药病良已，绝学捐书我又休。却到旧时行履处，五湖烟水上渔舟。万里飘然不系舟，老来专忆旧交游。西风日落中原路，虚度江湖数十秋。唐子直心绝可怜，夏侯苦节更谁传。诸晁事业风流在，各有残诗十数篇。平生亲爱独诸晁，叔也相亲共寂寥。半日不来须折简，暂时相远定相招。病夫长病合长饥，岂复轻随世上儿。云雨覆翻渠有分，江湖潦倒我无知。曾郎学行冠姻亲，赵子才能又绝伦。仲弟故应同二妙，一时先后委埃尘。便欲长休老未能，尔来频愧住庵僧。直须弃尽人间事，始见从来一点灯。
闲居感旧偶成十绝乘兴有作不复诠次·其三
作者：吕本中
朝代：宋

璧老投冠去学禅，堂堂一鼓阵无前。平生老伴唯均父，马病涂穷不著鞭。
闲居感旧偶成十绝乘兴有作不复诠次·其二
作者：吕本中
朝代：宋

一世声名高与关，亦知不合住人间。不令整顿乾坤了，虚逐松声半夜还。
闲居感旧偶成十绝乘兴有作不复诠次·其五
作者：吕本中
朝代：宋

万里飘然不系舟，老来专忆旧交游。西风日落中原路，虚度江湖数十秋。
闲居感旧偶成十绝乘兴有作不复诠次·其八
作者：吕本中
朝代：宋

病夫长病合长饥，岂复轻随世上儿。云雨覆翻渠有分，江湖潦倒我无知。
闲居感旧偶成十绝乘兴有作不复诠次·其四
作者：吕本中
朝代：宋

屏医却药病良已，绝学捐书我又休。却到旧时行履处，五湖烟水上渔舟。
闲居感旧偶成十绝乘兴有作不復诠次·其一
作者：吕本中
朝代：宋
体裁：七言绝句

四海交游一信民，后来情分更谁亲。可怜相伴溪堂老，一去尘寰三十春。
闲居感旧偶成十绝乘兴有作不復诠次·其一〇
作者：吕本中
朝代：宋
体裁：七言绝句

便欲长休老未能，尔来频愧住庵僧。直须弃尽人间事，始见从来一点灯。
闲居感旧偶成十绝乘兴有作不復诠次·其七
作者：吕本中
朝代：宋
体裁：七言绝句

平生亲爱独诸晁，叔也相亲共寂寥。半日不来须折简，暂时相远定相招。
闲居感旧偶成十绝乘兴有作不復诠次·其三
作者：吕本中
朝代：宋

璧老投冠去学禅，堂堂一鼓阵无前。
平生老伴唯均父，马病涂穷不着鞭。
闲居感旧偶成十绝乘兴有作不復诠次·其九
作者：吕本中
朝代：宋
体裁：七言绝句

曾郎学行冠姻亲，赵子才能又绝伦。仲弟故应同二妙，一时先后委埃尘。
闲居感旧偶成十绝乘兴有作不復诠次·其二
作者：吕本中
朝代：宋

一世声名高与关，亦知不合住人间。
不令整顿干坤了，虚逐松声半夜还。
闲居感旧偶成十绝乘兴有作不復诠次·其五
作者：吕本中
朝代：宋

万里飘然不繫舟，老来专忆旧交游。
西风日落中原路，虚度江湖数十秋。
闲居感旧偶成十绝乘兴有作不復诠次·其八
作者：吕本中
朝代：宋

病夫长病合长饥，岂復轻随世上儿。
云雨覆翻渠有分，江湖潦倒我无知。
闲居感旧偶成十绝乘兴有作不復诠次·其六
作者：吕本中
朝代：宋
体裁：七言绝句

唐子直心绝可怜，夏侯苦节更谁传。诸晁事业风流在，各有残诗十数篇。
闲居感旧偶成十绝乘兴有作不復诠次·其四
作者：吕本中
朝代：宋

屏医郄药病良已，绝学捐书我又休。
却到旧时行履处，五湖烟水上渔舟。
闻二弟召对
作者：吕本中
朝代：宋

晚来忽雨已如秋，竹枕攲眠得自由。忽报诸郎例升进，颇容老子便归休。人传胡虏三年旱，势合山河一战收。顾我迂疏最宜病，祗应随处见菟裘。
闻二弟召对
作者：吕本中
朝代：宋

晚来忽雨已如秋，竹枕欹眠得自由。
忽报诸郎例升进，颇容老子便归休。
人传胡虏三年旱，势合山河一战收。
顾我迂疏最宜病，祗应随处见莬裘。
闻军士求战甚力作诗勉之
作者：吕本中
朝代：宋

今春贼来时，军士怖而走。今冬贼来时，决拾揎两肘。愤然思出斗，不但要死守。仰怀吾君仁，愈觉戎虏丑。欲以占天心，于焉卜长久。暂劳何足道，富贵要力取。行看斩贼头，金印大如斗。
闻军士求战甚力作诗勉之
作者：吕本中
朝代：宋

今春贼来时，军士怖而走。
今冬贼来时，决拾揎两肘。
愤然思出鬬，不但要死守。
仰怀吾君仁，愈觉戎虏丑。
欲以占天心，于焉卜长久。
暂劳何足道，富贵要力取。
行看斩贼头，金印大如斗。
闻南寇已平欢快之甚作诗五十韵
作者：吕本中
朝代：宋

日月开南极，山河拱上都。圣朝频决胜，贼党莫狂图。驿道传烽燧，官军下舳舻。弄兵心已壮，渫血气犹粗。腊月杭州破，驩声歙县屠。迹虽连劲越，势欲动全吴。剑戟排空上，刍粮夹路输。予方在衰杖，意不保头颅。岂谓除关传，都非验汉符。坐看前乘没，谁救左轮朱。守将仍安枕，乡豪肯弃躯。百川归巨浸，一命仰洪炉。抚事思同辈，低头失壮夫。风雷蛰龙卧，名字列仙臞。遇寇来淮口，迎家傍海隅。未随霜雪死，甘伴甲裳趋。每有妻孥问，宁知道里虞。荒城补泥土，旱水著菰蒲。交友多流寓，人烟乍有无。相逢可恸哭，掩泪只长吁。羽檄迹锋数，江船取路迂。艰难脱纷扰，润泽到焦枯。屡辱分金送，兼容折简呼。同群见鸑鷟，猛兽伏于菟。往往投僧饭，时时就客厨。苦留春骀荡，勤对色敷腴。不有沟中断，其如屋上乌。身犹访安佚，意独离囚拘。行李催归疾，生涯与旧殊。裹粮违战地，举足值穷途。误厌韩城僻，虚随颍水纡。旧书犹酱瓿，破屋但绳枢。蒋诩空三径，杨雄更一区。生平从学圃，老复厌为儒。爱草骑驴稳，看云借杖扶。几年供坎廪，尽室付崎岖。触热医频唤，倾囊酒漫酤。素冠穷偪仄，白发鬼揶揄。侧转骥絷足，往还狼跋胡。众怜东郭困，自学北山愚。取别方摇扇，成诗欲断壶。疏篱倒禾黍，骤雨落楸梧。苦语终难好，清谈却未须。家犹近坟墓，晚或望桑榆。今日祅氛涤，新秋暑气苏。如闻旧巢覆，尽伏逆臣诛。遣卒宽平贾，令民内半租。文章元典则，刑赏旧规摹。桀恶先函首，渠魁已献俘。书地问安否，尚足慰驰驱。
闻南寇已平欢快之甚作诗五十韵
作者：吕本中
朝代：宋

日月开南极，山河拱上都。
圣朝频决胜，贼党莫狂图。
驿道传烽燧，官军下舳舻。
弄兵心已壮，渫血气犹粗。
腊月杭州破，驩声歙县屠。
迹虽连劲越，势欲动全吴。
剑戟排空上，刍粮夹路输。
予方在衰杖，意不保头颅。
岂谓除关传，都非验汉符。
坐看前乘没，谁救左轮朱。
守将仍安枕，乡豪肯弃躯。
百川归巨浸，一命仰洪鑪。
抚事思同辈，低头失壮夫。
风雷蛰龙卧，名字列仙臞。
遇寇来淮口，迎家傍海隅。
未随霜雪死，甘伴甲裳趋。
每有妻孥问，宁知道里虞。
荒城补泥土，旱水着菰蒲。
交友多流寓，人烟乍有无。
相逢可恸哭，掩泪只长吁。
羽檄迹锋数，江船取路迂。
艰难脱纷扰，润泽到焦枯。
屡辱分金送，兼容折简呼。
同群见鸑鷟，猛兽伏于菟。
往往投僧饭，时时就客厨。
苦留春骀荡，勤对色敷腴。
不有沟中断，其如屋上乌。
身犹访安佚，意独离囚拘。
行李催归疾，生涯与旧殊。
裹粮违战地，举足值穷途。
悮厌韩城僻，虚随颍水纡。
旧书犹醤瓿，破屋但绳枢。
蒋诩空三径，杨雄更一区。
生平从学圃，老復厌为儒。
爱草骑驴稳，看云借杖扶。
几年供坎廪，尽室付崎岖。
触热医频唤，倾囊酒漫酤。
素冠穷偪仄，白髪鬼揶揄。
侧转骥絷足，往还狼跋胡。
众怜东郭困，自学北山愚。
取别方摇扇，成诗欲断壶。
疏篱倒禾黍，骤雨落楸梧。
苦语终难好，清谈却未须。
家犹近坟墓，晚或望桑榆。
今日祅氛涤，新秋暑气苏。
如闻旧巢覆，尽伏逆臣诛。
遣卒宽平贾，令民内半租。
文章元典则，刑赏旧规摹。
桀恶先函首，渠魁已献俘。
书地问安否，尚足慰驰驱。
闻大伦与三曾二范聚学并寄夏三十一四首
作者：吕本中
朝代：宋

我思临川居，欲往意未慊。每怀三二子，岁月多荏苒。后生慎所习，正是丝在染。未须极轩昂，且须就收敛。举动思故人，此志岂不远。才虽有高下，事亦要强勉。愿为江海深，莫作盆盎浅。世人争锱铢，未语色已变。居然面颈赤，自处亦已贱。宁知烈士胸，渠自有志愿。一介不妄取，万钟我亦倦。古人有伯夷，名冠太史传。见人辄有求，所以百虑非。但能守箪瓢，何事不可为。愚夫饱欲死，志士固长饥。出门万里涂，其亦慎所之。莫惜一日勤，而忘终身忧。农夫力耕作，其必岁有秋。日前不卤莽，久亦有倍收。少年不努力，老大复何求。
闻大伦与三曾二范聚学并寄夏三十一四首·其一
作者：吕本中
朝代：宋
体裁：古风

我思临川居，欲往意未慊。每怀三二子，岁月多荏苒。后生慎所习，正是丝在染。未须极轩昂，且须就收敛。举动思故人，此志岂不远。才虽有高下，事亦要强勉。愿为江海深，莫作盆盎浅。
闻大伦与三曾二范聚学并寄夏三十一四首·其三
作者：吕本中
朝代：宋
体裁：古风

见人辄有求，所以百虑非。但能守箪瓢，何事不可为。愚夫饱欲死，志士固长饥。出门万里涂，其亦慎所之。
闻大伦与三曾二范聚学并寄夏三十一四首·其二
作者：吕本中
朝代：宋
体裁：古风

世人争锱铢，未语色已变。居然面颈赤，自处亦已贱。宁知烈士胸，渠自有志愿。一介不妄取，万钟我亦倦。古人有伯夷，名冠太史传。
闻大伦与三曾二范聚学并寄夏三十一四首·其四
作者：吕本中
朝代：宋

莫惜一日勤，而忘终身忧。农夫力耕作，其必岁有秋。日前不卤莽，久亦有倍收。少年不努力，老大复何求。
闻大伦与三曾二范聚学并寄夏三十一四首·其四
作者：吕本中
朝代：宋

莫惜一日勤，而忘终身忧。
农夫力耕作，其必岁有秋。
日前不卤莽，久亦有倍收。
少年不努力，老大復何求。
闻岳侯破贺州贼次韩端卿韵
作者：吕本中
朝代：宋

旌旗摩日甲生光，俘馘黄巾第几方。灭贼未须占斗蚁，破胡行且见神狼。燕然刻石功昭汉，太华题诗事后唐。从此儿童传姓氏，风流何止继韩康。
闻岳侯破贺州贼次韩端卿韵
作者：吕本中
朝代：宋

旌旗摩日甲生光，俘馘黄巾第几方。
灭贼未须占鬬蚁，破胡行且见神狼。
燕然刻石功昭汉，太华题诗事后唐。
从此儿童传姓氏，风流何止继韩康。
闻德道中
作者：吕本中
朝代：宋

五更发荒村，小憩草市北。披衣度积水，月落天正黑。豆苗半委地，野父厌匍匐。我马则已饥，泥土污羁勒。翻思在家时，一饭亦假贷。小儿不解事，笑语颇自得。一官走道路，此责久未塞。速行勿迟留，有手须击贼。
闻德道中
作者：吕本中
朝代：宋

五更发荒村，小憩草市北。
披衣度积水，月落天正黒。
豆苗半委地，野父厌匍匐。
我马则已饥，泥土汚羁勒。
翻思在家时，一饭亦假貣。
小儿不解事，笑语颇自得。
一官走道路，此责久未塞。
速行勿迟留，有手须击贼。
闻蔡九弟十四弟到行在
作者：吕本中
朝代：宋
体裁：五言律诗

苦怀吾表弟，别久费相思。爱客能忘酒，长贫不废诗。每蒙高士喜，终少贵人知。试问游吴兴，何如在蜀时。
闻鹊
作者：吕本中
朝代：宋
体裁：五言绝句

一夏病如此，他乡闲未回。疏檐闻鹊喜，知有远书来。
阅旧诗卷有怀
作者：吕本中
朝代：宋
体裁：七言律诗

好诗无过亦无功，准拟还家赠阿宗。会有江山与湔祓，且无尘土共从容。大汪矫矫云间鹤，老谢森森涧底松。回首百年俱一梦，暮年文采更谁从。
阳山大雹
作者：吕本中
朝代：宋

建炎庚戌正月尾，阳山雨雹大如李。疾雷先驱风御随，顷刻云屯遍千里。初疑地轴开九渊，固阴惊蛰神龙起。又恐帝出发震怒，下扫炎荒除疠鬼。破窗穿牖□□横，触石摧林势难比。疑是晓色方窥檐，惨澹复黑迷巾履。披衣欲兴还就枕，？磕崩腾喧两耳。吾君圣德过成康，胡虏凭陵殊未已。中原郡邑半丘墟，铁骑犹思犯南鄙。安得天威假庙谟，恢复两河端可俟。
阳山大雹
作者：吕本中
朝代：宋
体裁：古风

建炎庚戌正月尾，阳山雨雹大如李。疾雷先驱风御随，顷刻云屯遍千里。初疑地轴开九渊，固阴惊蛰神龙起。又恐帝出发震怒，下扫炎荒除疠鬼。破窗穿牖□□横，触石摧林势难比。疑是晓色方窥檐，惨澹复黑迷巾履。披衣欲兴还就枕，�磕崩腾喧两耳。吾君圣德过成康，胡虏凭陵殊未已。中原郡邑半丘墟，铁骑犹思犯南鄙。安得天威假庙谟，恢复两河端可俟。
阳山大雹
作者：吕本中
朝代：宋

建炎庚戌正月尾，阳山雨雹大如李。
疾雷先驱风御随，顷刻云屯遍千里。
初疑地轴开九渊，固阴惊蛰神龙起。
又恐帝出发震怒，下扫炎荒除疠鬼。
破窗穿牖□□横，触石摧林势难比。
疑是晓色方窥檐，惨澹復黑迷巾履。
披衣欲兴还就枕，渹磕崩腾喧两耳。
吾君圣德过成康，胡虏凭陵殊未已。
中原郡邑半丘墟，铁骑犹思犯南鄙。
安得天威假庙谟，恢復两河端可竢。
阳山道中遇大风雨暴寒有感
作者：吕本中
朝代：宋

岭南二月春已尽，百花委弃随风吹。
山前山后绿阴满，已过中原初夏时。
不知何气忽乖沴，风雨夜作雷乘之。
鞭笞宇宙敝日月，万象倒错藏光辉。
岩倾涧绝水府现，捕搏虎豹擒蛟螭。
百围老树不须说，忍冻欲压摧其枝。
峥嵘屋瓦走飞雹，如战初合麾旌旗。
我行避地更值此，闭目但听儿啼饥。
仆夫噤死者数辈，牛马惧不存毛皮。
长途三日断还往，况有鸟雀凌云飞。
只今胡尘暗江路，盗贼往往乘余威。
良民虽在困须索，四海万里皆疮痍。
天公忍不一顾此，反更震动穷荒为。
此方亦是神所主，我欲告诉心先疑。
明朝风定寒亦解，收召魂魄寻归期。
涧毛自可荐筐筥，试出苦语令神知。
阳山道中遇大风雨暴寒有感
作者：吕本中
朝代：宋

岭南二月春已尽，百花委弃随风吹。山前山后绿阴满，已过中原初夏时。不知何气忽乖沴，风雨夜作雷乘之。鞭笞宇宙敝日月，万象倒错藏光辉。岩倾涧绝水府现，捕搏虎豹擒蛟螭。百围老树不须说，忍冻欲压摧其枝。峥嵘屋瓦走飞雹，如战初合麾旌旗。我行避地更值此，闭目但听儿啼饥。仆夫噤死者数辈，牛马惧不存毛皮。长途三日断还往，况有鸟雀凌云飞。只今胡尘暗江路，盗贼往往乘馀威。良民虽在困须索，四海万里皆疮痍。天公忍不一顾此，反更震动穷荒为。此方亦是神所主，我欲告诉心先疑。明朝风定寒亦解，收召魂魄寻归期。涧毛自可荐筐筥，试出苦语令神知。
阳翟冬夜
作者：吕本中
朝代：宋
体裁：五言律诗

便往吾何敢，长闲力未能。寒炉夜篝火，急雪暗翻灯。唤客初无酒，敲门尚有僧。不嫌空四壁，相对倚枯藤。
阳翟道中
作者：吕本中
朝代：宋

不为伤离别，其如渐老何。秖应从此去，转觉白须多。
阳翟道中
作者：吕本中
朝代：宋

不为伤离别，其如渐老何。
秖应从此去，转觉白鬚多。
阴
作者：吕本中
朝代：宋

凉风森爽遽如许，天气萧条殊未佳。密径留阴□□竹，败畦藏雨斗蛙蟆。碧云莫合人千里，丹凤□□天一涯。唯有双丛庭下菊，殷勤还作去年花。
阴
作者：吕本中
朝代：宋

凉风森爽遽如许，天气萧条殊未佳。
密径留阴□□竹，败畦藏雨鬬蛙蟆。
碧云莫合人千里，丹凤□□天一涯。
唯有双丛庭下菊，殷勤还作去年花。
阻雨不出
作者：吕本中
朝代：宋
体裁：七言绝句

年来尘土住都城，尚见东行半月程。一夜北风三尺雨，卧闻车马溅泥声。
陆庭元绍意斋
作者：吕本中
朝代：宋

圣人毋意物我同，大贤庶几其屡空。
今君胡为用此意，乃欲酬酢万化参天工。
客来无穷君不厌，所施不同皆有验。
风寒燥湿互相伐，一理驱驰无顿渐。
衡门端坐一事无，众皆刼刼君有余。
见贤不避忘其躯，肯与俗子急锱铢。
知君此意久已绝，为尔病生吾有说。
偫储百药待百病，任尔纷纷强分别。
君但守此心如銕，徧与众生除众热。
是则名为无意诀，剩放南山着秋月。
陆庭元绍意斋
作者：吕本中
朝代：宋

圣人毋意物我同，大贤庶几其屡空。今君胡为用此意，乃欲酬酢万化参天工。客来无穷君不厌，所施不同皆有验。风寒燥湿互相伐，一理驱驰无顿渐。衡门端坐一事无，众皆劫劫君有馀。见贤不避忘其躯，肯与俗子急锱铢。知君此意久已绝，为尔病生吾有说。偫储百药待百病，任尔纷纷强分别。君但守此心如铁，遍与众生除众热。是则名为无意诀，剩放南山著秋月。
陈朝奉坐化
作者：吕本中
朝代：宋
体裁：七言绝句

东风吹雨欲翻盆，杏树前头柳暗村。试问老人何处去，夜来新月又黄昏。
陋巷
作者：吕本中
朝代：宋

陋巷客自稀，短日寒未到。
感君时一来，得以慰怀抱。
论文有根柢，落笔清且奥。
如歌五弦琴，促轸有余操。
黄花开正繁，薄酒可相劳。
请君寻此盟，妙处同一造。
陋巷
作者：吕本中
朝代：宋

陋巷客自稀，短日寒未到。感君时一来，得以慰怀抱。论文有根柢，落笔清且奥。如歌五弦琴，促轸有馀操。黄花开正繁，薄酒可相劳。请君寻此盟，妙处同一造。
除日
作者：吕本中
朝代：宋

我食已併日，子来能隔年。
溪山出城路，风雪探梅天。
纳息初闻妙，翻经旧有缘。
相陪得清坐，不敢嘆无毡。
除日
作者：吕本中
朝代：宋

我食已并日，子来能隔年。溪山出城路，风雪探梅天。纳息初闻妙，翻经旧有缘。相陪得清坐，不敢叹无毡。
陵城歌
作者：吕本中
朝代：宋

北风吹沙秋草黄，汉家故陵当路傍。残墓断垄趁风雨，狭径小树行牛羊。当时王子朝未央，飞燕姊弟承龙光。大策已定回朝阳，不知外家诸舅忙。后来变化尤猖狂，佞贤贼莽分行藏。岂知汉运中更长，济阳舍中方赤光。终亦变化随飞扬，何独此地令人伤。人生睹此当自顾，位高金多终此路。君不见五陵佳气且如此，更复何情说丁傅。
陵城歌
作者：吕本中
朝代：宋

北风吹沙秋草黄，汉家故陵当路傍。
残墓断壠趁风雨，狭径小树行牛羊。
当时王子朝未央，飞燕姊弟承龙光。
大策已定回朝阳，不知外家诸舅忙。
后来变化尤猖狂，佞贤贼莽分行藏。
岂知汉运中更长，济阳舍中方赤光。
终亦变化随飞扬，何独此地令人伤。
人生覩此当自顾，位高金多终此路。
君不见五陵佳气且如此，更復何情说丁傅。
雁
作者：吕本中
朝代：宋

雁从何方来，云自燕赵北。
今当何所往，暖日近旸谷。
寒云堕江汉，未见所栖宿。
朝忧稻粱少，暮畏罗网逐。
惜哉还往频，愈觉岁月促。
悔不近藩篱，随羣伴鷄鹜。
羽干何必好，志愿亦易足。
物生有高下，终恐厌摧伏。
公看沧海头，万里飞鸿鹄。
雁
作者：吕本中
朝代：宋

雁从何方来，云自燕赵北。今当何所往，暖日近旸谷。寒云堕江汉，未见所栖宿。朝忧稻粱少，暮畏罗网逐。惜哉还往频，愈觉岁月促。悔不近藩篱，随群伴鸡鹜。羽干何必好，志愿亦易足。物生有高下，终恐厌摧伏。公看沧海头，万里飞鸿鹄。
雨中作
作者：吕本中
朝代：宋

咄咄真成梦，悠悠复未知。宁为牛背语，不作剑头炊。雨挟秋声乱，江含暝色悲。故知无事饮，犹胜顷来诗。
雨中作
作者：吕本中
朝代：宋

咄咄真成梦，悠悠復未知。
宁为牛背语，不作剑头炊。
雨挟秋声乱，江含暝色悲。
故知无事饮，犹胜顷来诗。
雨后
作者：吕本中
朝代：宋
体裁：七言律诗

新花欲尽竹当栏，喜见空墙野色团。稚子乘阴莳兰菊，仆夫留水灌莴蔓。茶香于汝初无分，酒熟逢人也强欢。恼乱春光君会否，小瓶犹占一枝残。
雨后数与李仲辅兄弟往来且约十七日同过士特因成长韵
作者：吕本中
朝代：宋

邻鷄再三鸣，不改风雨晦。
束装向前涂，恐与泥潦会。
故人时一来，共此一室内。
微言久已绝，苦语或未遂。
子孙甚奇古，却立有余地。
旧从伯氏游，则已闻令季。
斯文倘未远，吾今尽憔悴。
相期无何乡，获保清凈退。
收身稠人中，着眼世事外。
山空倚岩石，雪立老杉桧。
往来相遇难，更自少如意。
旦日过城南，把酒公一醉。
雨后数与李仲辅兄弟往来且约十七日同过士特因成长韵
作者：吕本中
朝代：宋

邻鸡再三鸣，不改风雨晦。束装向前涂，恐与泥潦会。故人时一来，共此一室内。微言久已绝，苦语或未遂。子孙甚奇古，却立有馀地。旧从伯氏游，则已闻令季。斯文倘未远，吾今尽憔悴。相期无何乡，获保清净退。收身稠人中，着眼世事外。山空倚岩石，雪立老杉桧。往来相遇难，更自少如意。旦日过城南，把酒公一醉。
雨后月夜怀沈宗师承务
作者：吕本中
朝代：宋

雨云揽江色，偃蹇破昏睡。
千花闭红紫，妙见一室内。
披政当敛光，芒不必须缘。
饰衣行夜永，明月在船背。
微风过萧瑟，古柳立苍翠。
翛然一蒲团，坚坐觅诗对。
我生无南北，所到意趣遂。
孰知十年游，保此清浄退。
颇念城北人，结友老杉桧。
漫随长铗归，甘作短檠弃。
出门万里涂，已驾安得税。
何当持被来，把酒相就醉。
雨后月夜怀沈宗师承务
作者：吕本中
朝代：宋

雨云揽江色，偃蹇破昏睡。千花闭红紫，妙见一室内。披衣行夜永，明月在船背。微风过萧瑟，古柳立苍翠。翛然一蒲团，坚坐觅诗对。我生无南北，所到意趣遂。孰知十年游，保此清净退。颇念城北人，结友老杉桧。漫随长铗归，甘作短檠弃。出门万里涂，已驾安得税。何当持被来，把酒相就醉。
雨后至城外
作者：吕本中
朝代：宋
体裁：七言律诗

日日思归未就归，只今行露已沾衣。江村过雨蓬麻乱，野水连天鹳鹤飞。尘务却嫌经意少，故人新更得书稀。鹿门纵隐犹多事，苦向人前说是非。
雨后至江上有怀诸子
作者：吕本中
朝代：宋

落日满寒雨，长江收夕霏。定知聊复尔，敢望不相违。野鸟晴相唤，残萤晚自飞。殷勤两山口，好为放朝晖。
雨后至江上有怀诸子
作者：吕本中
朝代：宋

落日满寒雨，长江收夕霏。
定知聊復尔，敢望不相违。
野鸟晴相唤，残萤晚自飞。
殷勤两山口，好为放朝晖。
雪
作者：吕本中
朝代：宋

穷巷无人对雪，小诗自可逃禅。看取一年三白，喜欢共入新年。坚坐正宜养病，开门便当幽寻。一夜雪深一尺，与谁取酒同斟。
雪·其一
作者：吕本中
朝代：宋
体裁：六言诗

穷巷无人对雪，小诗自可逃禅。看取一年三白，喜欢共入新年。
雪·其二
作者：吕本中
朝代：宋
体裁：六言诗

坚坐正宜养病，开门便当幽寻。一夜雪深一尺，与谁取酒同斟。
雪中奉简张子直
作者：吕本中
朝代：宋
体裁：七言绝句

深居畏雪谩添衣，过了梅花病不知。同住荒越懒还往，一年天气最寒时。
雪后
作者：吕本中
朝代：宋
体裁：七言律诗

谩遣儿童扫雪开，却穿篱落看春回。溪山冷淡泥三尺，故旧飘零酒一杯。近买芒鞋供踏雨，更收藜杖与寻梅。玉川老去生涯在，时有邻僧送米来。
雪夜
作者：吕本中
朝代：宋

曹州城南三日雪，半夜疾风吹石裂。
先生睡美唤不闻，不信衾裯冷如鐡。
病妻索火少声韵，稚子哦诗应歌节。
残书向人老可爱，旧剑空在磨先缺。
未能去寻泉石伴，未用深藏狐兔穴。
新正已过今几日，岁事懒復从人说。
长江略无千里梦，故人动有十年别。
相逢一笑又艰阻，所向端坐成痴绝。
城中诸公不相弃，时有妙句扶衰拙。
颇知晴意在明日，泥深不怕车轮折。
便当脱帽过君家，共放南窗看新月。
一杯冻酒君莫辞，预借炎天洗烦热。
雪夜
作者：吕本中
朝代：宋

曹州城南三日雪，半夜疾风吹石裂。先生睡美唤不闻，不信衾裯冷如铁。病妻索火少声韵，稚子哦诗应歌节。残书向人老可爱，旧剑空在磨先缺。未能去寻泉石伴，未用深藏狐兔穴。新正已过今几日，岁事懒复从人说。长江略无千里梦，故人动有十年别。相逢一笑又艰阻，所向端坐成痴绝。城中诸公不相弃，时有妙句扶衰拙。颇知晴意在明日，泥深不怕车轮折。便当脱帽过君家，共放南窗看新月。一杯冻酒君莫辞，预借炎天洗烦热。
雪夜
作者：吕本中
朝代：宋

破屋除灯雪自明，案头无用读书檠。
老慵已惯跏趺坐，昏梦尤便松竹吟。
知有故人来问道，久无佳兴与寻盟。
明年更有闽山兴，但办行纒莫计程。
雪夜
作者：吕本中
朝代：宋

破屋除灯雪自明，案头无用读书檠。老慵已惯跏趺坐，昏梦尤便松竹吟。知有故人来问道，久无佳兴与寻盟。明年更有闽山兴，但办行缠莫计程。
雪尽
作者：吕本中
朝代：宋

雪尽寒仍在，园荒春欲归。
晴空落雁小，古木聚鵶稀。
肺病犹堪酒，囊空合典衣。
碧云愁不见，千里故山薇。
雪尽
作者：吕本中
朝代：宋

雪尽寒仍在，园荒春欲归。晴空落雁小，古木聚鸦稀。肺病犹堪酒，囊空合典衣。碧云愁不见，千里故山薇。
静轩
作者：吕本中
朝代：宋

纷纷逐人行，扰扰与事竞。不知一世间，能得几人静。公今默无语，种种以静胜。人来漫相接，事至聊复应。开轩道院旁，足以补我病。日高公事散，转与静相称。千载师盖公，此理久已證。炉烟袅晴窗，松声韵钟磬。簿书勿勤来，公方在禅定。
静轩
作者：吕本中
朝代：宋

纷纷逐人行，扰扰与事竞。
不知一世间，能得几人静。
公今黙无语，种种以静胜。
人来漫相接，事至聊復应。
开轩道院旁，足以补我病。
日高公事散，转与静相称。
千载师盖公，此理久已证。
炉烟袅晴窗，松声韵钟磬。
簿书勿勤来，公方在禅定。
韩城纪事五首
作者：吕本中
朝代：宋

老耻为儒不学禅，还家常欠买山钱。成州太守怜衰病，时有书来说太玄。糠豆犹悭不到盘，小儿寒至尚衣单。虽无事业传惇史，或有声名托稗官。稳看飞虫着网黏，炉香欲尽不须添。未嫌秃顶如壶赤，何处香醪似蜜甜。病来每有为僧兴，老去初无涉世心。它日三江五湖口，断云寒水有知音。老不谋身望子公，少年豪气想元龙。倚松庵下香严路，今日书来第一封。
韩城纪事五首·其一
作者：吕本中
朝代：宋
体裁：七言绝句

老耻为儒不学禅，还家常欠买山钱。成州太守怜衰病，时有书来说太玄。
韩城纪事五首·其三
作者：吕本中
朝代：宋
体裁：七言绝句

稳看飞虫着网黏，炉香欲尽不须添。未嫌秃顶如壶赤，何处香醪似蜜甜。
韩城纪事五首·其二
作者：吕本中
朝代：宋

糠豆犹悭不到盘，小儿寒至尚衣单。虽无事业传惇史，或有声名托稗官。
韩城纪事五首·其二
作者：吕本中
朝代：宋

糠豆犹悭不到盘，小儿寒至尚衣单。
虽无事业传惇史，或有声名託稗官。
韩城纪事五首·其五
作者：吕本中
朝代：宋
体裁：七言绝句

老不谋身望子公，少年豪气想元龙。倚松庵下香严路，今日书来第一封。
韩城纪事五首·其四
作者：吕本中
朝代：宋
体裁：七言绝句

病来每有为僧兴，老去初无涉世心。它日三江五湖口，断云寒水有知音。
顷与知止相别于曹州西门外盖今十四年矣闻尝自澶渊过此感嘆
作者：吕本中
朝代：宋
体裁：五言律诗

昔别是兹土，今游还偶然。似闻尝少憩，犹自未真传。所过有陈迹，相逢多少年。长涂守病马，何敢更争先。
颂送山上人游南华
作者：吕本中
朝代：宋
体裁：七言绝句

三浙三衢未说归，且从岭路访曹溪。卢公若问南来事，但道江湖尽鼓鼙。
题九江王插剑泉
作者：吕本中
朝代：宋

嬴氏方失鹿，群豪竞奔驰。较力争胜负，未辨雄与雌。项羽奋其中，气压诸侯师。破关与救赵，九江实先之。指挥半率土，自谓可立治。孰知大蛇断，天命潜已移。隋何说淮南，祸福非面欺。间行共归汉，遂合垓下围。海岳既在主，智勇安所施。不自晦圭角，宁能免嫌疑。杀身膏草莽，为复归怨谁。插剑郴岸口，泉溢何神奇。载籍加隐括，曷尝亲到斯。惜哉功名误，徒令后世嗤。
题九江王插剑泉
作者：吕本中
朝代：宋

嬴氏方失鹿，群豪竞奔驰。
较力争胜负，未辨雄与雌。
项羽奋其中，气压诸侯师。
破关与救赵，九江实先之。
指挥半率土，自谓可立治。
孰知大蛇断，天命潜已移。
隋何说淮南，祸福非面欺。
间行共归汉，遂合垓下围。
海岳既在主，智勇安所施。
不自晦圭角，宁能免嫌疑。
杀身膏草莽，为復归怨谁。
插剑郴岸口，泉溢何神奇。
载籍加隐括，曷尝亲到斯。
惜哉功名悮，徒令后世嗤。
题圜悟与惇兄法语
作者：吕本中
朝代：宋
体裁：古风

杲公昔踏胡马尘，城中草木冻不春。甲士却立不敢问，其谁从之惇上人。袖手归来两无语，如今且向江南住。云居老人费精神，送向高安滩头去。
题大名官舍
作者：吕本中
朝代：宋

宿昔尚残暑，晚风吹欲无。不知留此住，更白几茎须。
题大名官舍
作者：吕本中
朝代：宋

宿昔尚残暑，晚风吹欲无。
不知留此住，更白几茎鬚。
题孙子绍所藏王摩诘渡水罗汉
作者：吕本中
朝代：宋
体裁：古风

问渠褰裳欲何往，彷徨徙倚沧波上。至人入水固不濡，何以有此恐怖状。我知摩诘意未真，欲以笔端调世人。此水此渡俱非实，摩诘亦未尝下笔。孙郎宝藏今几年，往来周旋兵火间。世人险阻更百难，彼渡水者安如山。请君但作如此观，莫更思维寻笔端。
题孙广伯主簿家壁
作者：吕本中
朝代：宋
体裁：七言绝句

古木轮囷老岁寒，好花无力便凋残。秋风只在盆池上，但见江湖万里看。
题官使赵枢密独往亭
作者：吕本中
朝代：宋

谢公为时出，四海正仰渠。
雅志在东山，本末固不渝。
苻坚百万师，一扫谈笑余。
今公抱长策，岂止安石徒。
平生独往愿，结亭山一隅。
跻扳上修竹，已自胜巾车。
举手谢世人，不与汝同途。
出佐明天子，意欲无强胡。
行当復中原，即日还旧都。
岂容思昔隐，更作深山居。
小人病无能，悮入承明庐。
朝夕投劾归，为公先扫除。
题官使赵枢密独往亭
作者：吕本中
朝代：宋

谢公为时出，四海正仰渠。雅志在东山，本末固不渝。苻坚百万师，一扫谈笑馀。今公抱长策，岂止安石徒。平生独往愿，结亭山一隅。跻扳上修竹，已自胜巾车。举手谢世人，不与汝同途。出佐明天子，意欲无强胡。行当复中原，即日还旧都。岂容思昔隐，更作深山居。小人病无能，误入承明庐。朝夕投劾归，为公先扫除。
题宝应张氏草堂
作者：吕本中
朝代：宋

好风残暑不同涂，稳看饥蚊自扫除。不谓南轩有佳竹，捲帘相对一床书。
题宝应张氏草堂
作者：吕本中
朝代：宋

好风残暑不同涂，穏看饥蚊自扫除。
不谓南轩有佳竹，捲帘相对一床书。
题张君墨竹
作者：吕本中
朝代：宋

张卿画竹今成癖，笑语挥毫不作难。欻见高标起萧瑟，坐令炎暑变荒寒。笔头似有千年韵，胸次犹须万斛宽。岁晚雪霜君记取，此君怀抱要重看。
题张君墨竹
作者：吕本中
朝代：宋

张卿画竹今成癖，笑语挥毫不作难。
欻见高标起萧瑟，坐令炎暑变荒寒。
笔头似有千年韵，胸次犹须万斛寛。
岁晚雪霜君记取，此君怀抱要重看。
题晁以道新居
作者：吕本中
朝代：宋

小阮东来语太夸，为传新构甲千家。
气衝雪野群山过，光转云空一水斜。
闻道洗心求凈观，不妨合掌读楞枷。
箇中富贵还君子，莫爱群奴日两衙。
题晁以道新居
作者：吕本中
朝代：宋

小阮东来语太誇，为传新构甲千家。气冲雪野群山过，光转云空一水斜。闻道洗心求净观，不妨合掌读楞枷。个中富贵还君子，莫爱群奴日两衙。
题晁恭道善境界图
作者：吕本中
朝代：宋

畴昔相从三十年，如今休去不逃禅。知君参见法轮老，始悟苍苍便是天。境界本来无善恶，人间何处有新图。欲知个里真消息，腊月寒松永不枯。
题晁恭道善境界图·其一
作者：吕本中
朝代：宋
体裁：七言绝句

畴昔相从三十年，如今休去不逃禅。知君参见法轮老，始悟苍苍便是天。
题晁恭道善境界图·其二
作者：吕本中
朝代：宋

境界本来无善恶，人间何处有新图。欲知个里真消息，腊月寒松永不枯。
题晁恭道善境界图·其二
作者：吕本中
朝代：宋

境界本来无善恶，人间何处有新图。
欲知箇裏真消息，腊月寒松永不枯。
题李伯时维摩画像图
作者：吕本中
朝代：宋

老松搀天四无壁，小庵不劳容一室。
野竹入户芭蕉肥，下有无言病摩诘。
文殊妙对亦未真，身如浮云那得亲。
惊倒同行问话人，彼上人者何所云。
龙眠好事笔有神，不避世间狐兔羣。
扫渠胸中千斛尘，多口阿师闻不闻。
题李伯时维摩画像图
作者：吕本中
朝代：宋

老松搀天四无壁，小庵不劳容一室。野竹入户芭蕉肥，下有无言病摩诘。文殊妙对亦未真，身如浮云那得亲。惊倒同行问话人，彼上人者何所云。龙眠好事笔有神，不避世间狐兔群。扫渠胸中千斛尘，多口阿师闻不闻。
题泾县水西
作者：吕本中
朝代：宋
体裁：五言律诗

江东住已厌，又却过江西。急雨投泾县，穷秋渡赏溪。稻田犹少水，山路已多泥。珍重高僧意，求诗索自题。
题淮上亭子
作者：吕本中
朝代：宋
体裁：七言律诗

亭下长淮百尺深，亭前双树老侵寻。暮云秋雁且南北，断垄荒园无古今。露草欲随霜草尽，归樯时度去樯阴。秋风未满鲈鱼兴，更有江湖万里心。
题焦寺丞诗册三绝
作者：吕本中
朝代：宋

一世奔波在别离，君家孝友独天知。已令好梦传消息，更有宾鸿效羽仪。路旁来报定何人，物理潜通自有神。想得三衢相见地，至今草木亦长春。河朔家人堕渺茫，江南风日正舒长。已知原上鹡鸰处，更入云间鸿雁行。
题焦寺丞诗册三绝·其一
作者：吕本中
朝代：宋
体裁：七言绝句

一世奔波在别离，君家孝友独天知。已令好梦传消息，更有宾鸿效羽仪。
题焦寺丞诗册三绝·其三
作者：吕本中
朝代：宋
体裁：七言绝句

河朔家人堕渺茫，江南风日正舒长。已知原上鹡鸰处，更入云间鸿雁行。
题焦寺丞诗册三绝·其二
作者：吕本中
朝代：宋
体裁：七言绝句

路旁来报定何人，物理潜通自有神。想得三衢相见地，至今草木亦长春。
题秦惇秀才园亭
作者：吕本中
朝代：宋
体裁：七言绝句

秦郎重构水边亭，仿佛疏林过雨声。更唤清泉入屏坐，少留他日濯吾缨。
题筠州僧房
作者：吕本中
朝代：宋

客来无语坐禅房，共赏西窗一榻凉。
山路雨余新笋出，江城春色杂花香。
烟厨已逐钟声远，树色初随塔影长。
敢道闲居便安稳，今年更欲下湖湘。
题筠州僧房
作者：吕本中
朝代：宋

客来无语坐禅房，共赏西窗一榻凉。山路雨馀新笋出，江城春色杂花香。烟厨已逐钟声远，树色初随塔影长。敢道闲居便安稳，今年更欲下湖湘。
题芦雁扇
作者：吕本中
朝代：宋
体裁：五言绝句

雁下秋已晚，江天风雨微。宁为聚沙立，不作傍云飞。
题范才元画轴后
作者：吕本中
朝代：宋
体裁：七言绝句

昔年曾过岭南州，争看湘江万里流。妙手可传诗外意，乱云寒木更孤舟。
题赵丞瑞薏苡图
作者：吕本中
朝代：宋

甘泉殿中芝九茎，不与百草同条生。当时祥瑞已稠叠，薏苡亦未来争衡。汉星不容矍铄翁，此物不与明珠同。尔来万物更变化，薏苡宁甘死荒野。故遣根苗霜雪白，炯若微月来清夜。赵郎好事古亦无，俯拾傍观尽图画。画师不辞粉绘费，遇时亦得千金价。君不见古来异瑞与奇祥，何曾不致南宫下。
题赵丞瑞薏苡图
作者：吕本中
朝代：宋

甘泉殿中芝九茎，不与百草同条生。
当时祥瑞已稠迭，薏苡亦未来争衡。
汉星不容矍铄翁，此物不与明珠同。
尔来万物更变化，薏苡宁甘死荒野。
故遣根苗霜雪白，炯若微月来清夜。
赵郎好事古亦无，俯拾傍观尽图画。
画师不辞粉绘费，遇时亦得千金价。
君不见古来异瑞与奇祥，何曾不致南宫下。
题赵祖文盘谷图
作者：吕本中
朝代：宋
体裁：七言绝句

赵郎落笔写盘谷，正是太平无事时。今日太行那有此，满山樵采尽痴儿。
风吹蒲苇丛三首
作者：吕本中
朝代：宋

风吹蒲苇丛，中有霜堕意。美人天一涯，行子初夜至。风吹蒲苇丛，秋色日向晚。美人何时来，行子饥未饭。行子惜日月，美人轻别离。风吹蒲苇丛，及时当早归。
风吹蒲苇丛三首·其一
作者：吕本中
朝代：宋
体裁：五言绝句

风吹蒲苇丛，中有霜堕意。美人天一涯，行子初夜至。
风吹蒲苇丛三首·其三
作者：吕本中
朝代：宋
体裁：五言绝句

行子惜日月，美人轻别离。风吹蒲苇丛，及时当早归。
风吹蒲苇丛三首·其二
作者：吕本中
朝代：宋
体裁：五言绝句

风吹蒲苇丛，秋色日向晚。美人何时来，行子饥未饭。
食笋
作者：吕本中
朝代：宋

穷乡未寂寥，五月富笋茁。
近山新得雨，此物晚亦发。
初看数寸出，意有千尺抜。
长条不成鞭，乃以美见伐。
锦綳罢骈头，玉指已不袜。
坐令藜藿口，如受滫瀡滑。
连年江海病，未免鱼蟹罚。
甘津到齿颊，恐此或未察。
居闲快一饱，我已久断杀。
更莫厌比隣，时时听羮戛。
食笋
作者：吕本中
朝代：宋

穷乡未寂寥，五月富笋茁。近山新得雨，此物晚亦发。初看数寸出，意有千尺拔。长条不成鞭，乃以美见伐。锦绷罢骈头，玉指已不袜。坐令藜藿口，如受滫瀡滑。连年江海病，未免鱼蟹罚。甘津到齿颊，恐此或未察。居闲快一饱，我已久断杀。更莫厌比邻，时时听羹戛。
饭花光店是日立春
作者：吕本中
朝代：宋

采胜缯幡安在哉，客行巾帽只风埃。
东西水畔冻全坼，南北枝头春已回。
故国音书黄耳断，余生光景白驹催。
山村谁道全荒陋，也有畦蔬入馔来。
饭花光店是日立春
作者：吕本中
朝代：宋

采胜缯幡安在哉，客行巾帽只风埃。东西水畔冻全坼，南北枝头春已回。故国音书黄耳断，馀生光景白驹催。山村谁道全荒陋，也有畦蔬入馔来。
饮秦少方家
作者：吕本中
朝代：宋
体裁：七言绝句

秦郎家畔一瓯茶，何处清凉不是家。客子三杯玉泉酒，主人一曲浪淘沙。
饮酒
作者：吕本中
朝代：宋

人生百岁能几何，顾我把酒胡不歌。穷通大抵梦南柯，我复梦中多蹉跎。自古英雄亦何有，往事纷纷不如酒。嗟予真得酒中趣，几度尊前揖星斗。病起槐阴鹦已老，今日相逢还草草。匆匆数日是行人，且向尊前一倾倒。人生乐事亦难并，明月清风况都好。
饮酒
作者：吕本中
朝代：宋

人生百岁能几何，顾我把酒胡不歌。
穷通大抵梦南柯，我復梦中多蹉跎。
自古英雄亦何有，往事纷纷不如酒。
嗟予真得酒中趣，几度尊前揖星斗。
病起槐阴鹦已老，今日相逢还草草。
匆匆数日是行人，且向尊前一倾倒。
人生乐事亦难并，明月清风况都好。